\id AMO Unlocked Literal Bible
\ide UTF-8
\h AMOS
\toc1 Amos
\toc2 Amos
\toc3 amo
\mt1 AMOS


\s5
\c 1
\p
\v 1 เหล่านี้เป็นเรื่องเกี่ยวกับอิสราเอลที่อาโมส ผู้เลี้ยงแกะคนหนึ่งในเมืองเทโคอาได้รับการเปิดเผยสำแดง ท่านได้รับสิ่งเหล่านี้ในรัชกาลอุสซียาห์กษัตริย์ของยูดาห์ และในรัชกาลเยโรโบอัมพระราชโอรสของโยอาชกษัตริย์แห่งอิสราเอล ก่อนแผ่นดินไหวสองปี
\s5
\p
\v 2 ท่านได้กล่าวว่า "พระยาห์เวห์จะทรงเปล่งพระสุรเสียงคำรามจากศิโยน พระองค์จะทรงเปล่งพระสุรเสียงของพระองค์ขึ้นจากกรุงเยรูซาเล็ม ทุ่งหญ้าทั้งหลายของบรรดาผู้เลี้ยงแกะก็จะแห้งไป ยอดของภูเขาคารเมลก็จะเหี่ยวแห้ง"
\v 3 นี่คือสิ่งที่พระยาห์เวห์ตรัส "เพราะบาปของดามัสกัสทั้งสามครั้งสี่ครั้ง เราจะไม่หันการลงโทษไปเสีย เพราะพวกเขาได้นวดกิเลอาดด้วยเครื่องนวดเหล็ก
\s5
\p
\v 4 เราจะส่งไฟเข้าไปในเรือนของฮาซาเอล และไฟจะกลืนกินป้อมปราการของเบนฮาดัด
\v 5 เราจะหักดาลประตูของดามัสกัส และตัดผู้อาศัยอยู่ในหุบเขาอาเวน และผู้ที่ถือคทาในเบธเอเดน ประชาชนของอารัมจะไปเป็นเชลยเมืองคีร์" พระยาห์เวห์ตรัสดังนี้
\s5
\p
\v 6 นี่คือสิ่งที่พระยาห์เวห์ตรัส "เพราะความบาปของกาซาทั้งสามครั้งสี่ครั้ง เราจะไม่หันการลงโทษไปเสีย เพราะพวกเขาได้กวาดเอาประชาชนทั้งหมดไปเป็นเชลย เพื่อส่งมอบเชลยเหล่านั้นให้แก่เอโดม
\v 7 เราจะส่งไฟมาบนกำแพงของกาซา และไฟจะกลืนกินป้อมปราการทั้งหลายของเมืองนั้น
\s5
\p
\v 8 เราจะตัดผู้ที่อาศัยอยู่ในเมืองอัชโดดและผู้ที่ถือคทาจากเมืองอัชเคโลนออกเสีย เราจะหันมือของเราไปต่อสู้กับเมืองเอโครน และคนฟีลิสเตียที่เหลือจะพินาศ" พระยาห์เวห์องค์พระผู้เป็นเจ้าตรัสดังนี้แหละ
\v 9 นี่คือสิ่งที่พระยาห์เวห์ตรัส "เพราะความบาปของเมืองไทระทั้งสามครั้งสี่ครั้ง เราจะไม่หันการลงโทษไปเสีย เพราะพวกเขาได้มอบประชาชนทั้งหมดให้แก่เอโดม และพวกเขาได้หักพันธสัญญาแห่งความเป็นพี่น้องกัน
\s5
\p
\v 10 เราจะส่งไฟมาบนกำแพงเมืองไทระ และไฟจะกลืนกินป้อมปราการทั้งหลายของเมืองนั้น"
\v 11 นี่คือสิ่งที่พระยาห์เวห์ตรัส "เพราะความบาปของเอโดมทั้งสามครั้งสี่ครั้ง เราจะไม่หันการลงโทษไปเสีย เพราะเขาได้ไล่ตามน้องชายด้วยดาบและได้สลัดความสงสารทั้งหมดทิ้งไป ความโกรธของเขาครุกรุ่นอยู่ตลอดเวลา และความโมโหของเขาก็มีอยู่ตลอดกาล
\s5
\p
\v 12 เราจะส่งไฟมาเหนือเทมาน และไฟจะกลืนกินพระราชวังทั้งหลายของเมืองโบสราห์"
\v 13 นี่คือสิ่งที่พระยาห์เวห์ตรัส "เพราะความบาปของคนอัมโมนทั้งสามครั้งสี่ครั้ง เราจะไม่หันการลงโทษไปเสีย เพราะพวกเขาได้ผ่าท้องหญิงมีครรภ์ของกิเลอาด เพื่อพวกเขาจะได้ขยายอาณาเขตของพวกเขา
\s5
\p
\v 14 เราจะจุดไฟในกำแพงเมืองรับบาห์ และไฟจะกลืนกินพระราชวังทั้งหลาย พร้อมกับเสียงโห่ร้องในวันทำสงคราม ด้วยความปั่นป่วนในวันที่มีพายุหมุน
\v 15 กษัตริย์ของพวกเขาจะตกไปเป็นเชลย ทั้งกษัตริย์พร้อมกับบรรดาข้าราชการของกษัตริย์ด้วย" พระยาห์เวห์ตรัสดังนี้แหละ
\s5
\c 2
\p
\v 1 นี่คือสิ่งที่พระยาห์เวห์ตรัส "เพราะความบาปของโมอับทั้งสามครั้งสี่ครั้ง เราจะไม่หันการลงโทษไปเสีย เพราะเขาได้เผากระดูกของกษัตริย์แห่งเอโดมให้เป็นปูนขาว
\v 2 เราจะส่งไฟมาบนโมอับ และไฟจะป้อมปราการทั้งหลายของเคริโอทเสีย โมอับจะตายในท่ามกลางเสียงวุ่นวาย พร้อมกับเสียงตะโกนและเสียงเขาสัตว์
\s5
\p
\v 3 เราจะทำลายผู้พิพากษาในเมืองนั้น และเราจะประหารบรรดาเจ้าชายทั้งหมดพร้อมกับเขา" พระยาห์เวห์ตรัสดังนี้แหละ
\v 4 นี่คือสิ่งที่พระยาห์เวห์ตรัส "เพราะความบาปของยูดาห์ทั้งสามครั้งสี่ครั้ง เราจะไม่หันการลงโทษไปเสีย เพราะพวกเขาได้ปฏิเสธพระบัญญัติของพระยาห์เวห์และไม่ได้รับกฎเกณฑ์ของพระองค์ คำโกหกทั้งหลายของพวกเขาทำให้พวกเขาหลงเจิ่นไปตามทางที่บรรพบุรุษของพวกเขาได้ดำเนินไป
\v 5 เราจะส่งไฟมาบนยูดาห์ และไฟจะกลืนกินป้อมปราการต่างๆ ของกรุงเยรูซาเล็ม"
\s5
\p
\v 6 นี่คือสิ่งที่พระยาห์เวห์ตรัส "เพราะความบาปของอิสราเอลทั้งสามครั้งสี่ครั้ง เราจะไม่หันการลงโทษไปเสีย เพราะพวกเขาได้ขายคนไร้เดียงสาเพื่อเงินและขายคนขัดสนเพื่อรองเท้าคู่เดียว
\v 7 พวกเขาได้เหยียบย่ำบนศีรษะของคนยากจนเหมือนผู้คนที่เหยียบย่ำผงคลีบนพื้นดิน พวกเขาได้ผลักคนที่ทุกข์ใจออกไปเสีย ทั้งพ่อและลูกก็หลับนอนกับหญิงสาวคนเดียวกันและทำให้นามบริสุทธิ์ของเราเป็นมลทิน
\s5
\p
\v 8 พวกเขานอนลงข้างแท่นบูชาทุกแท่นบนเสื้อคลุมที่ยึดมาเป็นประกัน และในพระนิเวศแห่งพระเจ้าของพวกเขา พวกเขาได้ดื่มเหล้าองุ่นของบรรดาคนที่ถูกปรับ
\v 9 แต่เราได้ทำลายคนอาโมไรต์ต่อหน้าพวกเขา ความสูงของพวกเขาเหมือนความสูงของต้นสนสีดาร์ พวกเขาแข็งแรงเหมือนกับต้นโอ๊ก แต่เราก็ได้ทำลายผลของพวกเขาที่อยู่ด้านบนและรากทั้งหลายของเขาที่อยู่ด้านล่าง
\s5
\p
\v 10 และเราได้นำพวกเจ้าขึ้นมาจากแผ่นดินอียิปต์และนำพวกเจ้าสี่สิบปีในถิ่นทุรกันดารเพื่อให้ครอบครองแผ่นดินของคนอาโมไรต์
\v 11 เราได้ตั้งพวกผู้เผยพระวจนะจากท่ามกลางบรรดาบุตรชายของพวกเจ้า และพวกนาศีร์จากบรรดาคนหนุ่มของพวกเจ้า โอ คนอิสราเอลเอ๋ย ไม่เป็นดังนั้นหรือ? นี่คือประกาศของพระยาห์เวห์
\s5
\p
\v 12 แต่พวกเจ้าได้ชักชวนให้พวกนาศีร์ดื่มเหล้าองุ่นและสั่งพวกผู้เผยพระวจนะว่าอย่าเผยพระวจนะ
\v 13 ดูเถิด เราจะบดขยี้พวกเจ้าเหมือนเกวียนที่บรรทุกข้าวจนเต็มสามารถบดขยี้บางคนได้
\v 14 คนที่รวดเร็วจะหลบหลีกไม่ได้ คนที่แข็งแรงจะไม่มีกำลังเพิ่ม คนที่มีพลังก็ไม่สามารถช่วยเหลือตัวเองได้
\s5
\p
\v 15 นักธนูจะไม่ยืนหยัดอยู่ได้ คนที่วิ่งเร็วจะหนีไปไม่พ้น คนที่ขี่ม้าจะช่วยชีวิตตัวเองไม่ได้
\v 16 แม้กระทั่งนักรบที่กล้าหาญจะหนีไปตัวล่อนจ้อนในวันนั้น นี่คือประกาศของพระยาห์เวห์"
\s5
\c 3
\p
\v 1 โอ คนอิสราเอลเอ๋ย จงฟังพระวจนะนี้ที่พระยาห์เวห์ได้ตรัสกล่าวโทษท่านทั้งหลาย กล่าวโทษตระกูลทั้งหมดที่เราได้นำออกจากแผ่นดินอียิปต์
\v 2 "เราได้เลือกพวกเจ้าเท่านั้นจากตระกูลทั้งสิ้นของแผ่นดินโลก เหตุฉะนั้นเราจะลงโทษพวกเจ้าเพราะความบาปทั้งหลายของพวกเจ้า"
\v 3 สองคนจะเดินไปด้วยกันได้หรือนอกจากพวกเขาได้ตกลงกันไว้ก่อน?
\s5
\p
\v 4 สิงห์จะคำรามในป่าเมื่อมันไม่มีเหยื่อหรือ? สิงห์หนุ่มจะร้องออกจากถ้ำของมันถ้ามันจับเหยื่อไม่ได้หรือ?
\v 5 นกจะติดกับดักบนพื้นดินได้หรือเมื่อไม่มีเหยื่อล่อ? กับดักจะลั่นขึ้นจากพื้นดินได้หรือเมื่อไม่มีอะไรเข้าไปติดกับ?
\s5
\p
\v 6 เมื่อเป่าเขาสัตว์ดังขี้นในเมืองแล้วประชาชนจะไม่ตกใจกลัวหรือ? ภัยพิบัติจะเข้ามาในเมืองโดยที่พระยาห์เวห์ไม่ได้ส่งมาหรือ?
\v 7 แน่นอนว่าพระยาห์เวห์องค์พระผู้เป็นเจ้าจะไม่ทรงทำอะไรนอกจากว่าพระองค์จะทรงเปิดเผยแผนการของพระองค์ให้แก่บรรดาผู้เผยพระวจนะซึ่งเป็นผู้รับใช้ของพระองค์ก่อน
\v 8 เมื่อสิงห์คำรามใครเล่าจะไม่กลัว? เมื่อพระยาห์เวห์องค์พระผู้เป็นเจ้าได้ตรัส แล้วใครจะไม่เผยพระวจนะหรือ?
\s5
\p
\v 9 จงประกาศเรื่องนี้ในบรรดาป้อมปราการที่เมืองอัชโดด และในบรรดาป้อมปราการในแผ่นดินอียิปต์ และกล่าวว่า "จงมาประชุมกันบนภูเขาทั้งหลายของสะมาเรีย และดูความสับสนวุ่นวายอย่างมากในเมืองนั้น และการกดขี่ข่มเหงที่อยู่ในเมืองนั้น
\v 10 เพราะพวกเขาไม่รู้จักการกระทำที่ถูกต้อง นี่คือประกาศของพระยาห์เวห์ พวกเขาสะสมความรุนแรงและความพินาศไว้ในป้อมปราการของพวกเขา"
\s5
\p
\v 11 เพราะฉะนั้น นี่คือสิ่งที่พระยาห์เวห์ตรัส "ศัตรูจะมาล้อมแผ่นดิน เขาจะดึงแนวป้องกันทั้งหลายของพวกเจ้าลงและปล้นป้อมปราการทั้งหลายของพวกเจ้า"
\v 12 นี่คือสิ่งที่พระยาห์เวห์ตรัส "เช่นเดียวกับผู้เลี้ยงแกะที่ชิงได้แค่ขาสองข้างหรือหูชิ้นหนึ่งจากปากสิงห์เท่านั้น ดังนั้นคนอิสราเอลที่อาศัยอยู่ในสะมาเรียก็จะได้รับการช่วยกู้ โดยได้แต่เพียงที่นอนมุมหนึ่ง หรือเตียงมุมหนึ่งเท่านั้น"
\s5
\p
\v 13 จงฟังและเป็นพยานกล่าวโทษพงศ์พันธุ์ของยาโคบ นี่คือประกาศของพระยาห์เวห์องค์พระผู้เป็นเจ้า พระเจ้าจอมเจ้านาย
\v 14 "เพราะในวันนั้นที่เราลงโทษความบาปทั้งหลายของอิสราเอล เราก็จะลงโทษแท่นบูชาทั้งหลายของเบธเอลด้วย เชิงงอนทั้งหลายของแท่นบูชานั้นจะถูกตัดออกและตกลงที่พื้นดิน
\v 15 เราจะทำลายบ้านพักฤดูหนาวพร้อมกับบ้านพักฤดูร้อน บ้านพักแห่งงาช้างจะพินาศ และบ้านหลังใหญ่ๆ ทั้งหลายจะสูญสิ้น นี่คือประกาศของพระยาห์เวห์"
\s5
\c 4
\p
\v 1 จงฟังคำนี้เถิด พวกเจ้าแม่โคทั้งหลายแห่งบาชาน พวกเจ้าผู้ที่อยู่ในภูเขาแห่งสะมาเรีย พวกเจ้าผู้กดขี่คนยากจน พวกเจ้าผู้บดขยี้คนขัดสน พวกเจ้าผู้พูดกับสามีของพวกเจ้าว่า "เอาเครื่องดื่มทั้งหลายมาให้เรา"
\v 2 พระยาห์เวห์องค์พระผู้เป็นเจ้าได้ทรงปฏิญาณโดยความบริสุทธิ์ของพระองค์ว่า "ดูเถิด วันนั้นจะมาถึงพวกเจ้า เมื่อพวกเขาจะเกี่ยวเอาพวกเจ้าไปเสีย จนถึงคนสุดท้ายของพวกเจ้าด้วยขอเบ็ด
\s5
\p
\v 3 พวกเจ้าจะผ่านออกไปตามช่องแตกของกำแพงเมือง พวกเจ้าแต่ละคนจะผ่านไปตรงนั้น และพวกเจ้าจะถูกโยนออกไปทางฮารโมน นี่คือประกาศของพระยาห์เวห์"
\v 4 "จงไปที่เบธเอลและทำบาป ไปที่กิลกาลและทำบาปให้ทวีขึ้น นำเครื่องบูชาของพวกเจ้ามาถวายทุกเช้า ถวายสิบลดของพวกเจ้าทุกสามวัน
\v 5 จงถวายเครื่องบูชาแห่งขอบพระคุณด้วยขนมปัง จงประกาศการถวายด้วยใจสมัคร จงประกาศให้รู้กันทั่ว เพราะนี่เป็นสิ่งที่พวกเจ้าชอบ โอ พวกเจ้าคนอิสราเอลเอ๋ย นี่คือประกาศของพระยาห์เวห์องค์พระผู้เป็นเจ้า
\s5
\p
\v 6 เราได้ทำให้ฟันของพวกเจ้าไม่มีอะไรติดอยู่เลยในทุกเมืองทั้งหมดของพวกเจ้าและการขาดแคลนอาหารในทุกแห่งของพวกเจ้า แต่พวกเจ้าก็ไม่กลับมาหาเรา นี่คือประกาศของพระยาห์เวห์
\v 7 เรายังได้ยับยั้งฝนไว้จากพวกเจ้าแม้ยังเหลืออีกสามเดือนกว่าจะถึงการเก็บเกี่ยว เราได้ทำให้ฝนตกในเมืองหนึ่ง และทำให้ฝนไม่ตกในอีกเมืองหนึ่ง ที่ดินผืนหนึ่งได้รับน้ำฝน แต่ที่ดินผืนที่ไม่ได้รับน้ำฝนก็ได้แห้งแล้ง
\s5
\p
\v 8 สองสามเมืองต้องกระเสือกกระสนไปอีกเมืองหนึ่งเพื่อหาน้ำดื่ม แต่ก็ไม่อิ่ม แต่พวกเจ้าก็ยังไม่กลับมาหาเรา นี่คือประกาศของพระยาห์เวห์
\v 9 เราได้โจมตีพวกเจ้าด้วยหายนะและเชื้อรา สวนมากมายของพวกเจ้า ฝูงตั๊กแตนก็ได้มากลืนกินสวนองุ่นของพวกเจ้า ต้นมะเดื่อของพวกเจ้า และต้นมะกอกของพวกเจ้าไปหมดสิ้น แต่พวกเจ้าก็ยังไม่กลับมาหาเรา นี่คือประกาศของพระยาห์เวห์
\s5
\p
\v 10 เราได้ส่งโรคระบาดอย่างที่เกิดในอียิปต์มายังพวกเจ้า เราได้ประหารพวกคนหนุ่มของพวกเจ้าด้วยดาบ เอาม้าของพวกเจ้าไปเสีย และทำให้ค่ายพักของพวกเจ้าส่งกลิ่นเหม็นเข้าจมูกของพวกเจ้า แต่พวกเจ้าก็ยังไม่กลับมาหาเรา นี่คือประกาศของพระยาห์เวห์
\v 11 เราได้คว่ำเมืองต่างๆ ในท่ามกลางพวกเจ้า ดังเช่นเหมือนพระเจ้าได้ทรงคว่ำเมืองโสโดมและโกโมราห์ พวกเจ้าเป็นเหมือนดุ้นฟืนลุกไหม้ที่ถูกคว้าออกจากกองไฟ แต่พวกเจ้าก็ยังไม่กลับมาหาเรา นี่คือประกาศของพระยาห์เวห์
\s5
\p
\v 12 โอ อิสราเอล เหตุฉะนั้นเราจะทำบางสิ่งที่น่าสะพรึงกลัวให้แก่พวกเจ้า และเพราะเราจะทำบางสิ่งที่น่าสะพรึงกลัวให้แก่พวกเจ้า โอ อิสราเอล! จงเตรียมตัวเผชิญกับพระเจ้าของพวกเจ้า
\v 13 เพราะดูเถิด พระองค์ผู้ทรงปั้นภูเขาทั้งหลายและทรงสร้างพายุ ทรงเปิดเผยพระดำริของพระองค์แก่มนุษย์ ทรงทำให้ตอนเช้ามืดไป และทรงดำเนินบนที่สูงของแผ่นดินโลก พระนามของพระองค์คือ พระยาห์เวห์ พระเจ้าจอมเจ้านาย"
\s5
\c 5
\p
\v 1 โอ พงศ์พันธุ์อิสราเอลเอ๋ย จงฟังคำนี้ที่เราได้คร่ำครวญถึงเจ้า
\v 2 อิสราเอลผู้เป็นพรหมจารีได้ล้มลง เธอจะไม่ลุกขึ้นอีกต่อไป เธอถูกทอดทิ้งบนแผ่นดินของเธอ ไม่มีใครพยุงเธอขึ้น
\v 3 นี่คือสิ่งที่พระยาห์เวห์องค์พระผู้เป็นเจ้าตรัสว่า "เมืองที่มีคนออกไปหนึ่งพันคนจะเหลือหนึ่งร้อยคน และเมืองที่มีคนออกไปหนึ่งร้อยคนจะเหลือสิบคนที่เป็นของพงศ์พันธุ์อิสราเอล"
\s5
\p
\v 4 นี่คือสิ่งที่พระยาห์เวห์ตรัสแก่พงศ์พันธุ์อิสราเอลว่า "จงแสวงหาเราและมีชีวิตอยู่!
\v 5 อย่าแสวงหาเบธเอลและอย่าเข้าไปที่กิลกาล อย่าเดินทางไปเบเออร์เชบา เพราะกิลกาลจะตกไปเป็นเชลยอย่างแน่นอน และเบธเอลจะสูญไป
\v 6 จงแสวงหาพระยาห์เวห์และมีชีวิตอยู่ มิฉะนั้นพระองค์จะปะทุขึ้นมาเหมือนไฟในพงศ์พันธุ์ของโยเซฟ ไฟนั้นจะเผาผลาญ และไม่มีใครที่จะดับไฟในเบธเอลนั้นได้
\s5
\p
\v 7 ผู้คนเหล่านั้นได้เปลี่ยนความยุติธรรมให้กลายเป็นสิ่งที่ขมขื่นและโยนความชอบธรรมทิ้งลงที่พื้นดิน!"
\v 8 พระเจ้าได้ทรงสร้างดาวลูกไก่และดาวไถ พระองค์ทรงเปลี่ยนความมืดทึบให้เป็นรุ่งเช้า พระองค์ทรงทำกลางวันให้มืดไปด้วยกลางคืน และทรงเรียกน้ำทั้งหลายแห่งทะเลมา พระองค์ทรงเทน้ำลงบนผิวโลก พระยาห์เวห์คือพระนามของพระองค์!
\s5
\p
\v 9 พระองค์ทรงนำความพินาศมาเหนือผู้แข็งแรงในทันที ดังนั้นความพินาศจึงได้มาบนป้อมปราการทั้งหลาย
\v 10 พวกเขาได้เกลียดชังทุกคนที่ตักเตือนพวกเขาที่ประตูเมือง และพวกเขาเกลียดชังทุกคนที่พูดความจริง
\v 11 เพราะว่าเจ้าเหยียบย่ำคนยากจนลงและเอาส่วนแบ่งข้าวสาลีหลายส่วนไปจากเขา แม้ว่าพวกเจ้าได้สร้างบ้านด้วยหินสกัด เจ้าจะไม่ได้อาศัยอยู่ในบ้านเหล่านั้น เจ้ามีสวนองุ่นที่ร่มรื่น แต่เจ้าจะไม่ได้ดื่มเหล้าองุ่นจากสวนนั้น
\s5
\p
\v 12 เพราะเรารู้ว่าการละเมิดทั้งหลายของเจ้าว่ามีเพียงไรและบาปทั้งหลายของเจ้าว่ามากมายเท่าใด เจ้าผู้ข่มเหงคนชอบธรรม รับสินบนทั้งหลาย และขับไล่คนขัดสนที่ประตูเมือง
\v 13 เพราะฉะนั้นใครที่เป็นคนฉลาดจะปิดปากเงียบในเวลานั้น เพราะว่านั่นเป็นเวลาแห่งความชั่ว
\v 14 จงแสวงหาความดีไม่ใช่ความชั่ว เพื่อเจ้าจะได้มีชีวิตอยู่ ดังนั้นพระยาห์เวห์ พระเจ้าจอมเจ้านายจะสถิตกับเจ้าอย่างแท้จริงดังที่เจ้าได้กล่าวถึงพระองค์
\s5
\p
\v 15 จงเกลียดความชั่ว จงรักความดี จงสถาปนาความยุติธรรมไว้ที่ประตูเมือง บางทีพระยาห์เวห์พระเจ้าจอมเจ้านายจะทรงพระกรุณาต่อพงศ์พันธุ์ที่เหลืออยู่เพียงเล็กน้อยของโยเซฟ
\v 16 เหตุฉะนั้น นี่คือสิ่งที่พระยาห์เวห์พระเจ้าจอมเจ้านายและองค์พระผู้เป็นเจ้าตรัสว่า "การร้องไห้คร่ำครวญจะมีอยู่ในลานเมืองทั้งหมด และพวกเขาจะพูดตามถนนทุกเส้นว่า 'วิบัติ วิบัติ' พวกเขาจะร้องเรียกพวกชาวนาให้ไว้ทุกข์ และพวกนักร้องไห้ไว้ทุกข์ให้ร้องไห้คร่ำครวญ
\v 17 ในสวนองุ่นทั้งหมดจะมีการร้องไห้คร่ำครวญ เพราะเราจะผ่านไปท่ามกลางเจ้า" พระยาห์เวห์ตรัสดังนี้แหละ
\s5
\p
\v 18 วิบัติแก่เจ้าผู้ปรารถนาวันแห่งพระยาห์เวห์ ทำไมเจ้าถึงปรารถนาวันแห่งพระยาห์เวห์เล่า? วันนั้นจะเป็นความมืดและไม่ใช่ความสว่าง
\v 19 เหมือนดังคนหนึ่งหนีจากสิงห์แต่กลับเจอหมี หรือเหมือนเขาเข้าไปในบ้านและเอามือเท้าผนังแล้วงูก็กัดเขา
\s5
\p
\v 20 วันแห่งพระยาห์เวห์จะเป็นความมืดและไม่ใช่ความสว่างหรือมิใช่หรือ? เป็นความมืดครึ้มและไม่แจ่มใสมิใช่หรือ?
\v 21 "เราเกลียด เราดูหมิ่นวันเทศกาลทั้งหลายของเจ้า เราไม่ยินดีกับการประชุมอย่างเคร่งครัดทั้งหลายของเจ้า
\v 22 แม้เจ้าถวายเครื่องเผาบูชาและธัญบูชาของเจ้าแก่เรา เราจะไม่ยอมรับของถวายเหล่านั้น และเราจะไม่มองดูเครื่องถวายสันติบูชาด้วยสัตว์ต่างๆ ที่อ้วนพีของเจ้า
\s5
\p
\v 23 จงเอาเสียงของบทเพลงทั้งหลายของเจ้าไปจากเรา เราจะไม่ฟังเสียงจากพิณใหญ่ของเจ้า
\v 24 แต่จงให้ความยุติธรรมไหลไปดั่งน้ำ และความชอบธรรมดั่งลำธารที่ไหลอยู่ตลอด โอ พงศ์พันธุ์อิสราเอลเอ๋ย
\v 25 เจ้าได้นำบรรดาสัตวบูชาและเครื่องบูชาทั้งหลายมาถวายแก่เราในถิ่นทุรกันดารตลอดสี่สิบปีหรือ?
\s5
\p
\v 26 เจ้าจะยกพระสิคคูทให้เป็นดั่งกษัตริย์ของเจ้า และพระไควัน พระแห่งดวงดาวของเจ้า รูปเคารพทั้งหลายที่เจ้าได้สร้างสำหรับตัวเจ้าเอง
\v 27 เพราะฉะนั้นเราจะเนรเทศเจ้าให้ออกไปไกลกว่าเมืองดามัสกัส" พระยาห์เวห์ผู้ทรงพระนามว่าพระเจ้าจอมเจ้านายตรัสดังนี้แหละ
\s5
\c 6
\p
\v 1 วิบัติแก่บรรดาผู้ที่อยู่อย่างสบายในศิโยน และแก่บรรดาผู้ที่ปลอดภัยในดินแดนแห่งภูเขาของสะมาเรีย บรรดาคนที่มีชื่อเสียงโดดเด่นของประชาชาติ ที่พงศ์พันธุ์อิสราเอลได้มาขอความช่วยเหลือ!
\v 2 พวกผู้นำของพวกเจ้าพูดว่า "จงไปยังเมืองคาลเนห์และดูเอาเถิด จากที่นั่นก็ไปยังเมืองฮามัทซึ่งเป็นเมืองใหญ่ แล้วก็ลงไปยังเมืองกัทของคนฟีลิสเตีย พวกเขาดีกว่าอาณาจักรทั้งสองของพวกเจ้าไหม? อาณาเขตของเมืองเหล่านั้นกว้างกว่าอาณาเขตของเมืองของพวกเจ้าไหม?"
\s5
\p
\v 3 วิบัติแก่พวกเขาผู้ที่เอาวันแห่งหายนะออกไป แต่ทำให้บัลลังก์แห่งความรุนแรงเข้ามาใกล้
\v 4 พวกเขานอนบนเตียงงาช้างทั้งหลายและเหยียดกายอยู่บนที่นอนของพวกเขา พวกเขากินพวกลูกแกะจากฝูงและลูกวัวจากคอกวัว
\v 5 พวกเขาร้องเพลงที่โง่เขลาร่วมกับเสียงพิณใหญ่ พวกเขาใช้เครื่องดนตรีแต่งเพลงเหมือนที่ดาวิดเคยทำ
\v 6 พวกเขาดื่มเหล้าองุ่นจากชามและเจิมตัวพวกเขาเองด้วยน้ำมันอย่างดี แต่พวกเขาไม่รู้สึกเสียใจต่อความพินาศของโยเซฟ
\s5
\p
\v 7 ดังนั้น บัดนี้พวกเขาจะตกไปเป็นเชลยพร้อมกับพวกเชลยกลุ่มแรก และงานเลี้ยงทั้งหลายของบรรดาคนที่เหยียดกายก็จะหมดไป
\v 8 "เราคือพระยาห์เวห์องค์พระผู้เป็นเจ้าได้ปฏิญาณไว้เอง นี่คือประกาศของพระยาห์เวห์องค์พระผู้เป็นเจ้า พระเจ้าจอมเจ้านาย เรารังเกียจความเย่อหยิ่งของยาโคบ เราเกลียดป้อมปราการทั้งหลายของเขา เพราะฉะนั้นเราจะมอบเมืองนั้นพร้อมกับทุกสิ่งที่อยู่ในเมืองนั้น"
\s5
\p
\v 9 ต่อมาถ้ามีสิบคนเหลืออยู่ในบ้านหลังหนึ่ง พวกเขาก็จะตายกันทั้งหมด
\v 10 เมื่อญาติของคนหนึ่งมาเก็บศพของพวกเขาซึ่งเป็นผู้ที่จะเผาศพพวกเขา หลังจากที่ได้นำศพเหล่านั้นออกไปจากบ้านนั้นแล้ว ถ้าเขาพูดกับคนในบ้านว่า "มีใครอยู่กับเจ้าไหม?" ถ้าคนนั้นตอบว่า "ไม่มี" แล้วเขาก็จะบอกว่า "จงเงียบไว้ เพราะเราต้องไม่เอ่ยพระนามของพระยาห์เวห์"
\s5
\p
\v 11 เพราะดูเถิด พระยาห์เวห์จะออกพระบัญชา และบ้านใหญ่ก็จะถูกตีแตกเป็นชิ้นๆ และบ้านเล็กจะแตกเป็นเสี่ยงๆ
\v 12 พวกม้าวิ่งบนหน้าผาได้ไหม? มีใครใช้วัวไถที่นั่นไหม? แต่เจ้าได้เปลี่ยนความยุติธรรมให้กลายเป็นยาพิษ และเปลี่ยนผลของความชอบธรรมให้กลายเป็นความขมขื่น
\s5
\p
\v 13 พวกเจ้าผู้เปรมปรีด์เหนือเมืองโลเดบาร์ ผู้ที่กล่าวว่า "เรายึดคารนาอิมได้ด้วยกำลังของพวกเราเองมิใช่หรือ?"
\v 14 "แต่ดูเถิด พงศ์พันธุ์อิสราเอลเอ๋ย เราจะยกชนชาติหนึ่งขึ้นต่อสู้พวกเจ้า นี่คือประกาศของพระยาห์เวห์องค์พระผู้เป็นเจ้า พระเจ้าจอมโยธา พวกเขาจะโจมตีพวกเจ้าจากเลโบฮามัทไปจนถึงลำธารอาราบาห์"
\s5
\c 7
\p
\v 1 พระยาห์เวห์องค์พระผู้เป็นเจ้าได้สำแดงแก่ข้าพเจ้าดังนี้ ดูเถิด พระองค์ได้ทรงสร้างฝูงตั๊กแตนเมื่อตอนที่พืชเริ่มผลิใบงอกขึ้นมา เป็นพืชรุ่นหลังจากการเก็บเกี่ยวของกษัตริย์แล้ว
\v 2 เมื่อฝูงตั๊กแตนได้กินพืชจากแผ่นดินจนหมดสิ้นแล้ว ข้าพเจ้าจึงทูลว่า "พระยาห์เวห์องค์พระผู้เป็นเจ้า ขอทรงให้อภัยเถิด ยาโคบจะอยู่รอดได้อย่างไร? เพราะเขาเล็กนิดเดียว"
\s5
\p
\v 3 พระยาห์เวห์ทรงยอมผ่อนปรนในเรื่องนี้ พระองค์ได้ตรัสว่า "จะไม่เกิดขึ้นตามนั้น"
\v 4 พระยาห์เวห์ได้ทรงสำแดงแก่ข้าพเจ้าดังนี้ ดูเถิด พระยาห์เวห์องค์พระผู้เป็นเจ้าได้ทรงเรียกไฟมาให้มาลงโทษ ไฟได้ทำให้น้ำมหาศาลที่อยู่ลึกภายใต้แผ่นดินเหือดแห้งไปและได้เผาผลาญแผ่นดินไปด้วย
\s5
\p
\v 5 แต่ข้าพเจ้าทูลว่า "พระยาห์เวห์องค์พระผู้เป็นเจ้า ขอทรงยับยั้งเถิด ยาโคบจะอยู่รอดได้อย่างไร? เพราะว่าเขาเล็กนิดเดียว"
\v 6 พระยาห์เวห์จึงทรงผ่อนปรนในเรื่องนี้ พระยาห์เวห์องค์พระผู้เป็นเจ้าได้ตรัสว่า "จะไม่เกิดขึ้นตามนั้นด้วย"
\v 7 พระองค์ได้ทรงสำแดงแก่ข้าพเจ้าดังนี้ ดูเถิด องค์พระผู้เป็นเจ้าได้ทรงประทับยืนอยู่ข้างกำแพง พร้อมกับสายดิ่งเส้นหนึ่งในพระหัตถ์ของพระองค์
\s5
\p
\v 8 พระยาห์เวห์ตรัสแก่ข้าพเจ้าว่า "อาโมสเอ๋ย เจ้าเห็นอะไรบ้าง?" ข้าพเจ้าตอบว่า "สายดิ่งเส้นหนึ่งพระเจ้าข้า" แล้วองค์พระผู้เป็นเจ้าตรัสว่า "ดูเถิด เราจะใช้สายดิ่งวัดท่ามกลางประชาชนอิสราเอลของเรา เราจะไม่สงวนพวกเขาไว้อีกต่อไป
\v 9 สถานสูงทั้งหลายของอิสอัคจะถูกทำลาย สถานนมัสการทั้งหลายของอิสราเอลจะพังพินาศ และเราจะยกดาบขึ้นสู้กับพงศ์พันธุ์ของเยโรโบอัม"
\s5
\p
\v 10 แล้วอามาซิยาห์ผู้เป็นปุโรหิตของเบธเอล ได้ส่งข้อความไปถึงเยโรโบอัมกษัตริย์แห่งอิสราเอลว่า "อาโมสได้คิดกบฎต่อพระองค์ในท่ามกลางพงศ์พันธุ์ของอิสราเอล แผ่นดินทนรับถ้อยคำของเขาไม่ได้
\v 11 เพราะอาโมสได้กล่าวไว้ดังนี้ว่า 'เยโรโบอัมจะสิ้นพระชนม์ด้วยดาบ และอิสราเอลจะตกเป็นเชลยไกลจากแผ่นดินของตนอย่างแน่นอน'"
\s5
\p
\v 12 อามาสิยาห์ได้พูดกับอาโมสว่า "ท่านผู้ทำนาย จงไปเสีย จงวิ่งกลับไปยังแผ่นดินยูดาห์ และไปหาอาหารรับประทานและเผยพระวจนะที่นั่นเถิด
\v 13 แต่อย่ามาเผยพระวจนะที่เบธเอลนี้อีกต่อไป เพราะนี่เป็นสถานนมัสการของกษัตริย์และพระราชสำนักของกษัตริย์"
\v 14 แล้วอาโมสจึงตอบอามาซิยาห์ว่า "ข้าพเจ้าไม่ใช่ผู้เผยพระวจนะหรือลูกชายของผู้เผยพระวจนะ ข้าพเจ้าเป็นคนเลี้ยงสัตว์คนหนึ่ง และข้าพเจ้าดูแลสวนมะเดื่อ
\s5
\p
\v 15 แต่พระยาห์เวห์ได้นำข้าพเจ้าออกจากการเลี้ยงดูฝูงสัตว์และตรัสแก่ข้าพเจ้าว่า 'จงไป จงเผยพระวจนะแก่ประชาชนอิสราเอลของเรา'
\v 16 บัดนี้ จงฟังพระวจนะของพระยาห์เวห์ ท่านกล่าวว่า 'อย่าเผยพระวจนะกล่าวโทษอิสราเอล และอย่าพูดกล่าวโทษพงศ์พันธุ์ของอิสอัค'
\s5
\p
\v 17 เหตุฉะนั้นพระยาห์จึงตรัสดังนี้ว่า 'ภรรยาของท่านจะเป็นโสเภณีที่ในเมือง บุตรชายและบุตรสาวทั้งหลายของท่านจะล้มตายด้วยดาบ ที่ดินของท่านจะถูกวัดและถูกแบ่ง ท่านจะสิ้นชีวิตในแผ่นดินที่เป็นมลทิน และอิสราเอลจะตกไปเป็นเชลยไกลจากแผ่นดินของตนอย่างแน่นอน'"
\s5
\c 8
\p
\v 1 พระยาห์เวห์องค์พระผู้เป็นเจได้ทรงสำแดงแก่ข้าพเจ้าดังนี้ ดูเถิด มีตะกร้าผลไม้ฤดูร้อนใบหนึ่ง!
\v 2 พระองค์ได้ตรัสว่า "อาโมสเอ๋ย เจ้าเห็นอะไรบ้าง?" ข้าพเจ้าได้ทูลว่า "ตะกร้าผลไม้ฤดูร้อนใบหนึ่งพระเจ้าข้า" แล้วพระยาห์เวห์ได้ตรัสแก่ข้าพเจ้าว่า "วันสิ้นสุดของประชาชนอิสราเอลของเรามาถึงแล้ว เราจะไม่สงวนพวกเขาไว้อีกต่อไป
\v 3 ประกาศของพระยาห์เวห์มีดังต่อไปนี้ บทเพลงทั้งหลายของพระวิหารจะกลายเป็นการร้องไห้คร่ำครวญ ในวันนั้น จะมีศพเกลื่อนกลาด พวกเขาจะทิ้งศพออกไปอย่างเงียบๆ ในทุกหนแห่ง"
\s5
\p
\v 4 เจ้าผู้เหยียบย่ำคนขัดสนและกำจัดคนยากจนออกไปจากแผ่นดิน จงฟังถ้อยคำนี้
\v 5 พวกเขาพูดว่า "เมื่อไรหนอวันขึ้นหนึ่งค่ำจะหมดไป เพื่อเราจะได้ขายข้าวอีกครั้ง? เมื่อไรหนอวันสะบาโตจะหมดไป เพื่อเราจะได้ขายข้าวสาลี? เราจะทำถ้วยตวงให้เล็กลงและขึ้นราคา เมื่อเราหลอกด้วยตาชั่งขี้โกง
\v 6 เพื่อเราจะได้ขายกากข้าวสาลี ซื้อคนจนด้วยเงิน และซื้อคนขัดสนด้วยรองเท้าแตะคู่หนึ่ง"
\s5
\p
\v 7 พระยาห์เวห์ได้ทรงปฏิญาณโดยศักดิ์ศรีของยาโคบว่า "เราจะไม่มีทางลืมการกระทำทั้งสิ้นของพวกเขาอย่างแน่นอน"
\v 8 แผ่นดินจะไม่สั่นไหวเพราะเรื่องนี้หรือ และทุกคนที่อยู่ในแผ่นดินนั้นจะไม่ไว้ทุกข์หรือ? แผ่นดินทั้งหมดก็จะยกขึ้นเหมือนแม่น้ำไนล์ และจะถูกซัดไปซัดมาและจมลงอีกครั้งเหมือนแม่น้ำแห่งอียิปต์
\v 9 นี่คือประกาศของพระยาห์เวห์องค์พระผู้เป็นเจ้า "วันนั้นจะมาถึง ที่เราจะทำให้ดวงอาทิตย์ตกในเวลาเที่ยงวัน และเราจะทำให้แผ่นดินโลกมืดมิดไปในเวลากลางวัน
\s5
\p
\v 10 เราจะเปลี่ยนงานเทศกาลทั้งหลายของเจ้าให้กลายเป็นการไว้ทุกข์ และบทเพลงทั้งหลายของเจ้าให้เป็นการร้องไห้คร่ำครวญ เราจะให้พวกเจ้าทั้งหมดสวมเสื้อผ้ากระสอบและทุกศีรษะจะล้าน เราจะทำให้เป็นเหมือนการไว้ทุกข์ให้แก่ลูกชายที่มีอยู่เพียงคนเดียว และขมขื่นไปจนถึงวาระสุดท้าย
\v 11 นี่คือประกาศของพระยาห์เวห์องค์พระผู้เป็นเจ้า ดูเถิด วันเหล่านั้นกำลังมาถึง เมื่อเราจะส่งการกันดารอาหารมาในแผ่นดิน ซึ่งไม่ใช่การกันดารอาหาร หรือการกระหายน้ำ แต่เป็นการกันดารที่จะได้ฟังพระวจนะของพระยาห์เวห์
\s5
\p
\v 12 พวกเขาจะเดินโซเซจากทะเลหนึ่งไปยังอีกทะเลหนึ่ง พวกเขาจะวิ่งจากทิศเหนือไปทิศตะวันออกเพื่อเสาะหาพระวจนะของพระยาห์เวห์ แต่พวกเขาจะไม่พบ
\v 13 ในวันนั้นบรรดาหญิงพรหมจารีที่งดงามและบรรดาชายหนุ่มจะหมดแรงเพราะกระหายน้ำ
\v 14 บรรดาคนที่ปฏิญาณตนด้วยบาปแห่งสะมาเรีย พวกเขาจะล้มลงและไม่มีทางลุกขึ้นได้อีก"
\s5
\c 9
\p
\v 1 ข้าพเจ้าได้เห็นองค์พระผู้เป็นเจ้าทรงยืนอยู่ข้างแท่นบูชา และพระองค์ได้ตรัสว่า "จงตีหัวเสาทั้งหลายเพื่อฐานรากจะได้สะเทือน จงทุบมันเป็นชิ้นๆ ให้ตกใส่ศีรษะของพวกเขาทั้งหมด และเราจะประหารคนสุดท้ายของพวกเขาด้วยดาบ ไม่มีสักคนหนึ่งของพวกเขาจะรอดไปได้
\v 2 แม้ว่าเขาขุดไปถึงแดนมรณา มือของเราก็จะดึงเขาขึ้นมาจากที่นั่น แม้ว่าเขาปีนขึ้นถึงท้องฟ้า เราก็จะเอาพวกเขาลงมาจากที่นั่น
\s5
\p
\v 3 แม้ว่าพวกเขาจะซ่อนตัวบนยอดภูเขาคารเมล เราก็จะค้นหาและเอาตัวพวกเขามาจากที่นั่น แม้พวกเขาจะซ่อนที่ก้นบึ้งของทะเลเพื่อให้พ้นสายตาของเรา เราก็จะออกคำสั่งแก่งูร้าย และมันก็จะกัดพวกเขา
\v 4 แม้ว่าพวกเขาตกไปเป็นเชลย ถูกขับไล่โดยศัตรูของพวกเขาต่อหน้าต่อตาพวกเขา เราจะสั่งดาบ และดาบจะฆ่าพวกเขา เราจะคอยเฝ้าดูพวกเขาเป็นการมองร้าย ไม่ใช่มองดี"
\s5
\p
\v 5 พระยาห์เวห์องค์พระผู้เป็นเจ้าจอมเจ้านายทรงแตะต้องแผ่นดินและมันก็ละลายไป ทุกคนที่อาศัยในนั้นก็ไว้ทุกข์ แผ่นดินทั้งหมดจะยกตัวขึ้นเหมือนแม่น้ำ และจะจมลงอีกครั้งเหมือนแม่น้ำแห่งอียิปต์
\v 6 เพราะพระองค์ผู้ทรงสร้างบันไดของพระองค์บนท้องฟ้า และได้ทรงเอาท้องฟ้าของพระองค์ครอบแผ่นดินโลกไว้ พระองค์ทรงเรียกน้ำมากหลายแห่งทะเลมา และเทน้ำนั้นบนพื้นโลก พระนามของพระองค์คือพระยาห์เวห์
\s5
\p
\v 7 พระยาห์เวห์ประกาศไว้ดังนี้ว่า "โอ คนอิสราเอลเอ๋ย สำหรับเราแล้วพวกเจ้าเป็นเหมือนคนเอธิโอเปียมิใช่หรือ? นี่คือคำประกาศของพระยาห์เวห์ เรานำอิสราเอลออกจากอียิปต์มิใช่หรือ และพาคนฟีลิสเตียมาจากเมืองครีตมิใช่หรือ และคนอาราเมียนมาจากเมืองคีร์มิใช่หรือ?
\v 8 ดูเถิด พระเนตรของพระยาห์เวห์องค์พระผู้เป็นเจ้าจับอยู่เหนืออาณาจักรแห่งความบาป และเราจะทำลายเมืองนั้นจากพื้นแผ่นดินโลก เว้นแต่พงศ์พันธุ์ของยาโคบเราจะไม่ทำลายให้หมดสิ้นเสียทีเดียว นี่คือประกาศของพระยาห์เวห์
\s5
\p
\v 9 ดูเถิด เราจะออกคำสั่ง และเราจะเขย่าพงศ์พันธุ์ของอิสราเอลในท่ามกลางประชาชาติทั้งหมด ดั่งเช่นเขย่าข้าวในตะแกรง เพื่อจะไม่ให้หินก้อนเล็กที่สุดหล่นลงพื้นดิน
\v 10 บรรดาคนบาปทั้งหมดของประชาชนของเราจะตายด้วยดาบ คือบรรดาคนที่พูดว่า 'หายนะจะตามเราไม่ทันและจะไม่พบเรา'
\s5
\p
\v 11 ในวันนั้น เราจะยกเต็นท์ของดาวิดที่ได้ล้มลงไปแล้วขึ้นมา และปิดรอยชำรุดทั้งหลาย เราจะยกซากปรักหักพังนั้นขึ้น และสร้างขึ้นใหม่เหมือนอย่างในสมัยโบราณ
\v 12 เพื่อพวกเขาจะได้ครอบครองคนที่เหลืออยู่ของเอโดม และประชาชาติทั้งปวงที่ถูกเรียกโดยนามของเรา พระองค์ทรงกระทำเช่นนี้ให้ นี่คือประกาศของพระยาห์เวห์
\s5
\p
\v 13 ดูเถิด วันเหล่านั้นจะมาถึง นี่คือคำประกาศพระยาห์เวห์ เมื่อคนไถจะทันคนเก็บเกี่ยว และคนที่ย่ำองุ่นจะทันคนหว่านเมล็ด ภูเขาทั้งหลายจะมีน้ำองุ่นหวานหยดออกมา และเนินเขาทั้งหลายจะมีน้ำองุ่นไหลออกมา 
\v 14 เราจะนำประชาชนอิสราเอลของเรากลับจากการเป็นเชลย พวกเขาจะสร้างเมืองที่ปรักหักพังและอาศัยอยู่ในเมืองเหล่านั้น พวกเขาจะปลูกสวนองุ่นและดื่มเหล้าองุ่นจากสวนเหล่านั้น และพวกเขาจะทำสวนผลไม้และกินผลจากสวนเหล่านั้น เราจะหว่านพวกเขาบนแผ่นดินของพวกเขา
\v 15 และพวกเขาจะไม่มีทางถูกถอนรากถอนโคนจากแผ่นดินที่เราได้ยกให้พวกเขาอีกต่อไป" พระยาห์เวห์พระเจ้าของเจ้าตรัสดังนี้แหละ
