\id 1TI Unlocked Literal Bible
\ide UTF-8
\h 1 TIMOTHY
\toc1 1 Timothy
\toc2 1 Timothy
\toc3 1ti
\mt1 1 TIMOTHY


\s5
\c 1
\p
\v 1 จากข้าพเจ้าเปาโล ผู้เป็นอัครทูตของพระเยซูคริสต์ตามพระบัญชาของพระเจ้าองค์พระผู้ช่วยให้รอดของพวกเราและจากพระเยซูคริสต์ผู้ที่เป็นความหวังของพวกเรา
\v 2 ถึงทิโมธีผู้เป็นบุตรที่แท้จริงในความเชื่อ ขอให้พระคุณ พระกรุณาและสันติสุขจากพระเจ้าพระบิดาและจากพระเยซูคริสต์องค์พระผู้เป็นเจ้าของพวกเราจงดำรงอยู่กับท่านเถิด
\s5
\p
\v 3 ขณะที่ข้าพเจ้ากำลังไปยังแคว้นมาซิโดเนีย ข้าพเจ้าได้ขอร้องให้ท่านคอยที่เมืองเอเฟซัสเพื่อให้ท่านกำชับบางคนไม่ให้สอนหลักคำสอนที่แตกต่างออกไป
\v 4 อีกทั้งไม่ให้ใส่ใจในนิยายต่างๆและลำดับพงศ์พันธ์ุที่ไม่รู้จบเพราะจะทำให้เกิดการโต้เถียงมากกว่าที่จะทำให้แผนการของพระเจ้าสำเร็จโดยทางความเชื่อ
\s5
\p
\v 5 เป้าหมายของคำกำชับนี้คือความรักที่มาจากใจที่บริสุทธิ์และจากมโนธรรมที่ดีและจากความเชื่อที่จริงใจ
\v 6 แต่ว่าบางคนได้หลงผิดในเรื่องนี้ไปแล้วและได้หันไปกล่าวในสิ่งที่โง่เขลา
\v 7 พวกเขามีความปรารถนาที่จะเป็นผู้สอนธรรมบัญญัติแต่ว่าพวกเขาไม่เข้าใจในสิ่งที่พวกเขาสอนหรือไม่เข้าใจในสิ่งที่พวกเขากล่าวยืนยัน
\v 8 แต่พวกเรารู้ว่าธรรมบัญญัตินั้นเป็นสิ่งที่ดี ถ้าคนใช้อย่างถูกต้อง
\s5
\p
\v 9 พวกเรารู้ว่าธรรมบัญญัตินั้นไม่ได้มีไว้สำหรับคนชอบธรรม แต่มีไว้สำหรับคนอธรรมและคนที่มีใจดื้อด้าน คนที่ไม่มีพระเจ้าและคนบาป และต่อคนเหล่านั้นที่เป็นคนที่ไม่ดำเนินในทางธรรมและคนที่หมิ่นประมาทพระเจ้า ธรรมบัญญัตินั้นมีไว้สำหรับคนเหล่านั้นที่ฆ่าบิดาและมารดาของพวกเขาและคนที่เป็นฆาตกร
\v 10 คนที่ประพฤติผิดทางเพศ คนรักร่วมเพศ คนลักพาคนอื่นเพื่อไปเป็นทาส คนโกหก คนเป็นพยานเท็จ และคนอื่นๆ ที่ต่อต้านหลักคำสอนแห่งความเชื่อ
\v 11 หลักคำสอนนี้สอดคล้องกับข่าวประเสริฐอันล้ำเลิศของพระเจ้าผู้สมควรแก่การสรรเสริญได้ทรงประทานให้แก่ข้าพเจ้า
\s5
\p
\v 12 ข้าพเจ้าขอบพระคุณพระเยซูคริสต์องค์พระผู้เป็นเจ้าของพวกเราผู้ทรงเสริมกำลังให้แก่ข้าพเจ้า พระองค์ทรงเห็นว่าข้าพเจ้าเป็นคนที่ซื่อสัตย์และได้ใช้ข้าพเจ้าให้ทำพันธกิจนี้
\v 13 แม้ว่าเมื่อก่อนนี้ข้าพเจ้าเคยหมิ่นประมาท ข่มเหงและใช้ความรุนแรง แต่ข้าพเจ้าได้รับพระกรุณา เพราะข้าพเจ้าได้แสดงออกอย่างโง่เขลาในการไม่เชื่อ
\v 14 แต่ว่าพระคุณอันเหลือล้นขององค์พระผู้เป็นเจ้าของพวกเราที่มาพร้อมกับความเชื่อและความรักที่มีในพระเยซูคริสต์
\s5
\p
\v 15 คำกล่าวนี้เป็นความจริงและสมควรที่จะรับไว้อย่างยิ่ง นั่นคือพระเยซูคริสต์ได้เสด็จเข้ามาในโลกนี้เพื่อช่วยคนบาปให้รอด ข้าพเจ้าเป็นคนเลวที่สุดในบรรดาคนบาปเหล่านั้น
\v 16 แต่ด้วยเหตุนี้ ข้าพเจ้าจึงได้รับพระเมตตา เพื่อว่าสิ่งสำคัญในข้าพเจ้าคือการที่พระเยซูคริสต์ทรงสำแดงความอดทนทุกอย่าง พระองค์ได้ทรงกระทำสิ่งนี้เพื่อเป็นแบบอย่างแก่คนทั้งหลายที่จะวางใจในพระองค์และรับชีวิตนิรันดร์
\v 17 กษัตริย์ผู้ทรงดำรงนิรันดร์ ผู้ทรงเป็นอมตะ ผู้ไม่ปรากฎแก่ตา ผู้ทรงเป็นพระเจ้าแต่พระองค์เดียว ขอให้พระเกียรติและพระสิริจงมีแด่พระองค์ตลอดไปเป็นนิตย์ อาเมน
\s5
\p
\v 18 ทิโมธีลูกที่รัก ข้าพเจ้าขอมอบคำกำชับนี้ไว้ต่อหน้าท่าน เหตุที่ข้าพเจ้าทำอย่างนี้เพราะว่าข้าพเจ้าทำตามคำพยากรณ์ที่ได้กล่าวถึงท่านในก่อนหน้านี้ คือการที่ท่านจะต่อสู้เพื่อสิ่งที่ถูกต้อง
\v 19 ยึดมั่นในความเชื่อและมีมโนธรรมที่ดี โดยการปฏิเสธสิ่งนี้ ความเชื่อของบางคนจึงอับปางลง
\v 20 อย่างเช่นฮีเมเนอัสและอเล็กซานเดอร์ผู้ซึ่งข้าพเจ้าได้มอบไว้ให้กับซาตาน เพื่อพวกเขาจะได้รับการสอนที่จะไม่หมิ่นประมาทพระเจ้า
\s5
\c 2
\p
\v 1 ดังนั้น ก่อนสิ่งอื่นใดทั้งหมด ข้าพเจ้าขอร้องให้พวกท่านทูลขอ อธิษฐาน วิงวอนและขอบพระคุณเพื่อคนทั้งปวง
\v 2 เพื่อกษัตริย์ทั้งหลายและทุกคนที่มีอำนาจ เพื่อว่าเราจะดำเนินชีวิตอย่างสันติสุขและมีความสงบท่ามกลางคนที่ดำเนินในทางของพระเจ้าและคนที่มีเกียรติ
\v 3 การกระทำอย่างนี้เป็นสิ่งที่ดีและเป็นที่ยอมรับต่อพระพักตร์ของพระเจ้าผู้เป็นองค์พระผู้ช่วยให้รอดของพวกเรา
\v 4 เพราะพระองค์ทรงประสงค์ให้ทุกคนได้รับความรอดและรู้ความจริง
\s5
\p
\v 5 เพราะว่าพระเจ้ามีองค์เดียวและมีคนกลางระหว่างพระเจ้าและมนุษย์แต่เพียงผู้เดียวคือองค์พระเยซูคริสต์ผู้ทรงสภาพมนุษย์
\v 6 ผู้ได้ทรงประทานพระองค์เองเพื่อเป็นค่าไถ่ให้กับคนทั้งปวง ซึ่งเป็นคำพยานในเวลาที่เหมาะสม
\v 7 ด้วยเหตุนี้เอง ข้าพเจ้าจึงได้รับการแต่งตั้งให้เป็นผู้ประกาศและเป็นอัครทูต ซึ่งข้าพเจ้าพูดความจริงและไม่โกหกเลย ข้าพเจ้าเป็นครูของคนต่างชาติในเรื่องความเชื่อและความจริง
\s5
\p
\v 8 ดังนั้น ข้าพเจ้ามีความปรารถนาให้บรรดาผู้ชายในทุกๆ ที่ชูมืออันบริสุทธิ์และอธิษฐานโดยปราศจากความโกรธเคืองและการทุ่มเถียงกัน
\v 9 เช่นเดียวกัน ข้าพเจ้ามีความปรารถนาให้ผู้หญิงแต่งกายด้วยเสื้อผ้าที่เหมาะสม พอประมาณและรู้จักควบคุมตนเอง พวกเขาไม่ควรที่จะถักผมหรือประดับกายด้วยเครื่องทองและไข่มุกหรือสวมเสื้อผ้าที่มีราคาแพง
\v 10 ข้าพเจ้าปรารถนาที่จะให้พวกเขาแต่งกายด้วยสิ่งที่เหมาะสมสำหรับผู้หญิงคือการแสดงว่าดำเนินชีวิตในทางพระเจ้าโดยการกระทำดี
\s5
\p
\v 11 ผู้หญิงควรที่จะเรียนอย่างเงียบสงบ และยอมเชื่อฟัง
\v 12 ข้าพเจ้าไม่อนุญาตให้ผู้หญิงสอนหรือมีอำนาจเหนือผู้ชาย แต่อยู่อย่างสงบเสงี่ยมเจียมตัว
\s5
\p
\v 13 เพราะว่าอาดัมถูกสร้างก่อนเอวา
\v 14 อาดัมไม่ได้ถูกล่อลวง แต่หญิงนั้นถูกล่อลวงให้ทำบาป
\v 15 อย่างไรก็ตาม ผู้หญิงจะได้รับความรอดผ่านทางการมีบุตร ถ้ายังคงรักษาความเชื่อและความรักและการชำระให้บริสุทธิ์ด้วยจิตใจที่มั่นคง
\s5
\c 3
\p
\v 1 คำนี้เป็นความจริง คือว่าถ้าคนใดปรารถนาที่จะเป็นผู้ปกครองคริสตจักรคนนั้นก็ปรารถนาในการงานที่ดี
\v 2 ดังนั้นผู้ที่จะเป็นผู้ปกครองจะต้องเป็นผู้ที่ปราศจากข้อตำหนิ เขาต้องมีภรรยาคนเดียว ควบคุมอารมณ์ได้ดี เป็นคนมีเหตุผล มีความเป็นระเบียบ มีน้ำใจไมตรี เขาต้องสามารถสอนผู้อื่นได้
\v 3 เขาต้องไม่เสพติดเหล้าองุ่น ไม่เป็นคนชอบก่อการวิวาทกัน แต่มีความสุภาพอ่อนโยนและรักสันติ เขาต้องไม่เป็นคนที่รักเงินทอง
\s5
\p
\v 4 เขาต้องเป็นคนที่สามารถดูแลครอบครัวได้ดีและสามารถสั่งสอนบุตรธิดาให้เชื่อฟังด้วยความเคารพ
\v 5 ดังนั้นถ้าชายใดไม่สามารถดูแลครอบครัวของเขาให้ดีได้แล้ว เขาจะดูแลคริสตจักรของพระเจ้าได้อย่างไร?
\s5
\p
\v 6 เขาไม่ควรเป็นผู้เชื่อใหม่ที่พึ่งกลับใจ เพราะเกรงว่าเขาจะลำพองด้วยความหยิ่งผยองและอาจจะล้มลงและถูกลงโทษเหมือนกับมารนั้น
\v 7 เขาต้องเป็นคนที่มีชื่อเสียงดีเป็นที่น่านับถือของคนภายนอก เพื่อเขาจะไม่ทำให้ตัวเองต้องอับอายและติดบ่วงแร้วของมาร
\s5
\p
\v 8 ฝ่ายบรรดามัคนายกก็เช่นเดียวกัน คือต้องเป็นคนที่ประพฤติตัวดี ไม่พูดกลับกลอก ไม่ดื่มเหล้าองุ่นมากจนเกินไป และไม่เป็นคนโลภ
\v 9 พวกเขาควรรักษาความจริงที่ได้รับการเปิดเผยไว้ในความเชื่อด้วยจิตสำนึกอันบริสุทธิ์
\v 10 พวกเขาควรได้รับการพิสูจน์ก่อนหากเขาปราศจากตำหนิจึงค่อยรับใช้
\s5
\p
\v 11 ฝ่ายพวกผู้หญิงก็เหมือนกันจะต้องเป็นคนที่มีความประพฤติที่ดี พวกเธอจะต้องเป็นคนที่ไม่กล่าวร้าย พวกเธอจะต้องควบคุมอารมณ์ได้ดี และมีความสัตย์ซื่อในทุกสิ่ง
\v 12 มัคนายกทั้งหลายจะต้องเป็นสามีของภรรยาคนเดียว พวกเขาต้องสามารถควบคุมดูแลบุตรธิดาและบ้านเรือนของตนได้ดี
\v 13 ฝ่ายคนเหล่านั้นที่รับใช้อย่างดีแล้วก็จะมีความมั่นคงในจุดยืนของตนและมีความมั่นใจอย่างใหญ่หลวงในความเชื่อของตนในพระเยซูคริสต์
\s5
\p
\v 14 ข้าพเจ้ากำลังเขียนสิ่งเหล่านี้ถึงท่านโดยข้าพเจ้าหวังว่าจะมาหาท่านในเร็วนี้
\v 15 แต่ถ้าข้าพเจ้ามาช้า ข้าพเจ้ากำลังเขียนสิ่งนี้เพื่อท่านก็จะได้ทราบว่าท่านควรประพฤติอย่างไรต่อคนในครอบครัวของพระเจ้า คือคริสตจักรของพระเจ้าผู้ทรงพระชนม์ผู้ซึ่งเป็นเสาหลักและเสาค้ำยันของความจริง
\s5
\p
\v 16 เป็นสิ่งที่ปฎิเสธไม่ได้เลยว่าการเปิดเผยความจริงเกี่ยวกับความเป็นพระเจ้านั้นยิ่งใหญ่ คือการที่ "พระองค์ทรงปรากฎด้วยสภาพเนื้อหนัง ได้รับการทำให้เป็นผู้ชอบธรรมโดยพระวิญญาณ ทรงปรากฎต่อหน้าเหล่าทูตสวรรค์ ทรงได้รับการประกาศออกไปท่ามกลางบรรดาประชาชาติทั้งหลาย ได้รับการยอมรับจากคนทั่วโลก และทรงถูกรับขึ้นไปด้วยพระสิริ"
\s5
\c 4
\p
\v 1 เดี๋ยวนี้ พระวิญญาณได้กล่าวอย่างชัดเจนว่า ต่อมาภายหลังจะมีบางคนละทิ้งความเชื่อและสนใจในพวกวิญญาณที่ล่อลวงและบรรดาคำสอนของพวกมาร
\v 2 ที่เป็นการโกหกและเสแสร้ง คือพวกที่จิตสำนึกตายด้าน
\s5
\p
\v 3 พวกเขาจะห้ามแต่งงานและห้ามรับประทานอาหารที่พระเจ้าทรงสร้างมาให้กับคนที่เชื่อและคนที่รู้จักความจริงได้ขอบพระคุณพระเจ้าร่วมกัน
\v 4 เพราะว่าทุกสิ่งที่พระเจ้าทรงสร้างนั้นเป็นสิ่งที่ดี ไม่มีอะไรเป็นสิ่งต้องห้ามถ้ารับประทานด้วยการขอบพระคุณ
\v 5 เพราะได้รับการชำระให้บริสุทธิ์แล้วโดยพระวจนะของพระเจ้าและการอธิษฐาน
\s5
\p
\v 6 ถ้าท่านได้สอนสิ่งเหล่านี้ต่อพี่น้องของท่าน ท่านก็จะเป็นผู้รับใช้ที่ดีของพระเยซูคริสต์ เพราะท่านได้รับการเลี้ยงดูโดยถ้อยคำแห่งความเชื่อและคำสอนที่ดีที่ท่านได้ปฎิบัติตาม
\v 7 แต่จงปฎิเสธนวนิยายต่างๆ ของโลกนี้ที่พวกผู้หญิงอาวุโสชอบกัน แต่จงฝึกตนในทางของพระเจ้า
\v 8 เพราะว่าการฝึกตนในฝ่ายร่างกายนั้นอาจมีประโยชน์บ้าง แต่ว่าการฝึกตนในทางของพระเจ้านั้นก็เป็นประโยชน์ทุกประการ ซึ่งเป็นคำสัญญาต่อชีวิตนี้และชีวิตในอนาคตที่กำลังจะมา
\s5
\p
\v 9 คำกล่าวนี้เชื่อถือได้และเป็นสิ่งที่สมควรจะรับไว้อย่างยิ่ง
\v 10 เพราะเรื่องนี้พวกเราจึงต้องต่อสู้และทำงานอย่างหนัก เพราะว่าพวกเรามีความหวังในพระเจ้าผู้ทรงพระชนม์ ผู้ซึ่งเป็นพระผู้ช่วยให้รอดของทุกคน โดยเฉพาะอย่างยิ่งของบรรดาผู้ที่เชื่อ
\s5
\p
\v 11 ท่านจงประกาศและสั่งสอนสิ่งเหล่านี้
\v 12 อย่าให้ใครดูถูกความหนุ่มแน่นของท่าน แต่จงเป็นแบบอย่างให้กับคนเหล่านั้นที่เชื่อ ด้วยคำสอน ความประพฤติ ความรัก ความสัตย์ซื่อและความบริสุทธิ์
\v 13 จงเอาใจใส่ในการอ่าน การให้คำแนะนำและการสอนจนกว่าข้าพเจ้าจะมา
\s5
\p
\v 14 จงอย่าละเลยของประทานที่มีอยู่ในท่าน ซึ่งท่านได้รับผ่านทางการเผยพระวจนะที่บรรดาผู้ปกครองได้วางมือบนท่านนั้น
\v 15 จงเอาใจใส่สิ่งเหล่านี้ จงดำรงอยู่ในสิ่งเหล่านี้เพื่อว่าความก้าวหน้าของท่านจะเป็นที่ปรากฎชัดต่อคนทั้งปวง
\v 16 จงเอาใจใส่ต่อตัวท่านเองและคำสอนของท่านอย่างรอบคอบและดำเนินต่อไปในสิ่งเหล่านี้ เพราะว่าการกระทำอย่างนี้จะทำให้ทั้งตัวท่านเองและบรรดาผู้ที่ได้ฟังถ้อยคำของท่านได้รับความรอดด้วย
\s5
\c 5
\p
\v 1 อย่าพูดจาสบประมาทผู้ชายที่อาวุโสกว่า แต่จงพูดเตือนสอนเขาเหมือนเป็นบิดา จงตักเตือนบรรดาผู้ชายที่อ่อนอาวุโสกว่าเหมือนพวกเขาเป็นน้องชาย
\v 2 จงพูดเตือนสอนบรรดาผู้หญิงที่อาวุโสกว่าเหมือนเป็นมารดาและตักเตือนบรรดาผู้หญิงที่อ่อนอาวุโสกว่าเหมือนพวกเธอเป็นน้องสาว ด้วยความบริสุทธิ์ทั้งสิ้น
\s5
\p
\v 3 จงให้เกียรติบรรดาหญิงม่ายไร้ที่พึ่ง
\v 4 แต่ถ้าหญิงม่ายคนใดมีลูกหลาน ก็ให้พวกเขาให้เกียรติคนในครอบครัวของพวกเขาเองก่อน ให้เขาได้ตอบแทนคุณของบิดามารดาของตน เพราะการทำสิ่งนี้เป็นที่พอพระทัยพระเจ้า
\s5
\p
\v 5 แต่ผู้ที่เป็นหญิงม่ายจริงๆ ที่ถูกทิ้งให้อยู่โดยลำพัง เธอฝากความหวังของเธอไว้ในพระเจ้า เธอเฝ้าอธิษฐานทูลขอต่อพระเจ้าอยู่เสมอทั้งกลางวันและกลางคืน
\v 6 ส่วนผู้หญิงที่ใช้ชีวิตปล่อยตัวตามใจตนเองก็เหมือนคนที่ตายแล้ว ทั้งๆ ที่เธอยังมีชีวิตอยู่
\s5
\p
\v 7 จงมอบคำสั่งสอนเหล่านี้ด้วยเพื่อที่พวกเขาจะไม่เป็นที่ตำหนิได้
\v 8 แต่ถ้าใครที่ไม่เลี้ยงดูญาติๆ ของเขาโดยเฉพาะคนเหล่านั้นที่อยู่ในครอบครัวของเขาเอง เขาก็ได้ปฏิเสธความเชื่อและชั่วยิ่งกว่าคนไม่เชื่อเสียอีก
\s5
\p
\v 9 ผู้ที่ขึ้นทะเบียนเป็นหญิงม่ายได้นั้นต้องมีอายุไม่ต่ำกว่าหกสิบปีและเป็นภรรยาของชายคนเดียว
\v 10 เธอต้องเป็นที่รู้จักว่าเป็นคนที่มีความประพฤติดี เช่นในเรื่องที่เธอเอาใจใส่เลี้ยงดูลูกๆ หรือที่มีน้ำใจไมตรีต้อนรับแขกแปลกหน้าต่างๆ หรือที่เคยล้างเท้าผู้เชื่อหลายๆ คน หรือที่เคยบรรเทาความเดือดร้อนของผู้ทุกข์ยาก หรือที่เคยทุ่มเทตนเองในการทำสิ่งดีทุกอย่าง
\s5
\p
\v 11 แต่หญิงม่ายสาวๆ นั้น อย่ารับพวกเธอขึ้นทะเบียน เพราะเมื่อพวกเธอยอมต่อความต้องการทางกาย ก็จะต่อต้านพระคริสต์ พวกเธอก็ต้องการแต่งงานอีก
\v 12 ที่พวกเธอทำสิ่งนี้ก็ถือว่าเป็นความผิดเพราะพวกเธอได้ถอนข้อผูกพันที่ให้ไว้แต่แรก
\v 13 ในเวลาเดียวกัน พวกเธอก็กลายเป็นคนเกียจคร้านเที่ยวไปตามบ้านนั้นบ้านนี้ ไม่ใช่แค่เกียจคร้านเท่านั้น แต่กลายเป็นคนที่ชอบนินทา เที่ยวยุ่งกับเรื่องของคนอื่น และพูดในเรื่องที่ไม่ควรพูด
\s5
\p
\v 14 ด้วยเหตุนั้น ข้าพเจ้าจึงอยากให้พวกหญิงสาวนั้นแต่งงาน มีลูก ดูแลบ้านเรือน เพื่อไม่ให้ศัตรูมีโอกาสกล่าวร้ายพวกเราได้
\v 15 ด้วยว่ามีบางคนได้หันไปติดตามซาตานแล้ว
\v 16 หากผู้เชื่อสตรีคนใดมีหญิงม่ายอยู่ด้วย ก็จงช่วยเหลือพวกเธอ เพื่อจะได้ไม่ไปเพิ่มภาระให้กับคริสตจักร เพื่อคริสตจักรเองจะได้ช่วยหญิงม่ายไร้ที่พึ่งจริงๆ
\s5
\p
\v 17 จงถือว่าบรรดาผู้ปกครองที่ปกครองได้ดีนั้นสมควรได้รับเกียรติเป็นสองเท่าโดยเฉพาะคนเหล่านั้นที่ทำงานกับพระวจนะและการสอน
\v 18 เพราะพระคัมภีร์กล่าวว่า "อย่าเอาตะกร้อครอบปากวัวเมื่อมันกำลังนวดข้าว" และ "คนงานก็สมควรได้รับค่าจ้าง"
\s5
\p
\v 19 อย่ายอมรับคำกล่าวหาผู้ปกครองคนใด โดยปราศจากพยานสองหรือสามคน
\v 20 จงตักเตือนคนบาปเหล่านั้นต่อหน้าทุกคน เพื่อคนอื่นๆ ที่เหลือจะได้กลัว
\s5
\p
\v 21 ข้าพเจ้าขอสั่งท่านอย่างจริงจังต่อพระพักตร์พระเจ้าและต่อพระเยซูคริสต์และเหล่าทูตสวรรค์ที่ทรงเลือกสรรไว้ เพื่อให้ท่านรักษาคำสั่งเหล่านี้ไว้โดยปราศจากอคติและเพื่อที่ท่านจะไม่ทำสิ่งใดด้วยความลำเอียง
\v 22 อย่าด่วนวางมือบนผู้ใด อย่ามีส่วนร่วมในการทำบาปใดๆ ของผู้อื่น ท่านควรรักษาตนเองให้บริสุทธิ์
\s5
\p
\v 23 แทนที่จะดื่มแต่น้ำเปล่า ท่านควรดื่มเหล้าองุ่นเล็กน้อยเพื่อรักษากระเพาะและอาการป่วยของท่านที่มีอยู่เนืองๆ นั้น
\v 24 บาปของบางคนปรากฏชัด แล้วนำหน้าพวกเขาไปสู่การพิพากษา ส่วนบาปอื่นๆ จะตามมาภายหลัง
\v 25 เช่นนั้นแหละ การดีบางอย่างก็ปรากฏชัด ส่วนการดีอื่นๆ ที่ยังไม่ปรากฏชัด ก็ไม่สามารถปิดบังไว้ได้เช่นกัน
\s5
\c 6
\p
\v 1 ให้ทุกคนที่อยู่ใต้แอกแห่งการเป็นทาสถือว่าบรรดานายของพวกเขาเป็นผู้ที่สมควรได้รับเกียรติทั้งหมด พวกเขาควรกระทำดังนี้เพื่อไม่ให้พระนามของพระเจ้าและคำสอนนั้นถูกหมิ่นประมาทได้
\v 2 บรรดาทาสที่มีเจ้านายที่เชื่อก็ไม่ควรลบหลู่พวกเขาเพราะพวกเขาเป็นพี่น้องกัน แต่พวกเขาควรรับใช้นายให้มากยิ่งขึ้น เพราะบรรดานายเหล่านั้นผู้ได้รับประโยชน์จากการงานของพวกเขาก็เป็นผู้เชื่อและเป็นที่รักด้วย จงสอนและประกาศสิ่งเหล่านี้
\s5
\p
\v 3 ถ้ามีบางคนมาสอนสิ่งที่ไม่ได้ไปในทางเดียวกันกับคำสอนที่เชื่อถือได้ขององค์พระเยซูคริสต์องค์พระผู้เป็นเจ้าของพวกเราและคำสอนในทางของพระเจ้า 
\v 4 คนนั้นก็อวดตัวและไม่เข้าใจอะไรเลย เขาฝักใฝ่ในการขัดแย้งและโต้เถียงกันเรื่องถ้อยคำซึ่งมีผลทำให้อิจฉากัน ทะเลาะกัน พูดดูถูกกัน คิดร้ายต่อกัน
\v 5 และทะเลาะวิวาทกันระหว่างคนที่มีความคิดต่ำทราม พวกเขาสูญเสียความจริง และพวกเขาคิดว่าทางของพระเจ้าเป็นทางที่จะทำให้ร่ำรวยมากขึ้นได้
\s5
\p
\v 6 บัดนี้ ทางของพระเจ้าพร้อมด้วยความพอใจก็เป็นกำไรอย่างยิ่ง
\v 7 เพราะพวกเราไม่ได้นำอะไรเข้ามาในโลกฉันใด เราก็ไม่สามารถนำอะไรออกไปได้ฉันนั้น
\v 8 ฉะนั้น ให้พวกเราพอใจในอาหารและเสื้อผ้าที่มีอยู่
\s5
\p
\v 9 บัดนี้บรรดาคนเหล่านั้นที่อยากร่ำรวยก็ตกอยู่ในการทดลอง ตกในกับดัก พวกเขาลุ่มหลงกับสิ่งที่โง่เขลาและในความปรารถนาที่อันตราย และในสิ่งใดๆ ก็ตามที่ทำให้ผู้คนจมไปสู่การถูกทำลายและความพินาศ
\v 10 เพราะการรักเงินทองเป็นรากฐานแห่งความชั่วทุกอย่าง บรรดาคนที่ปรารถนาสิ่งนั้นก็หลงไปจากความเชื่อ และได้ทิ่มแทงตัวเองด้วยความโศกเศร้าอย่างมาก
\s5
\p
\v 11 แต่ท่านซึ่งเป็นคนของพระเจ้า จงหลีกหนีจากสิ่งเหล่านี้ จงแสวงหาความชอบธรรม ทางของพระเจ้า ความสัตย์ซื่อ ความรัก ความอดทน และความอ่อนสุภาพ
\v 12 ให้ต่อสู้เพื่อสิ่งที่ถูกต้องด้วยความเชื่อ และยึดมั่นในชีวิตนิรันดร์ตามที่ท่านได้ถูกเรียกให้ไปรับนั้น เพราะเรื่องนี้ท่านได้กล่าวยอมรับอย่างดีต่อหน้าพยานทั้งหลาย
\s5
\p
\v 13 ข้าพเจ้าขอสั่งพวกท่านต่อพระพักตร์พระเจ้าผู้ทรงทำให้ทุกสิ่งมีชีวิต และต่อพระพักตร์พระเยซูคริสต์ ผู้ทรงตรัสสิ่งที่เป็นความจริงต่อหน้าปอนทิอัสปีลาต
\v 14 จงรักษาพระบัญชานี้ไว้อย่างสมบูรณ์ โดยไม่มีที่ติ จนถึงการมาปรากฏขององค์พระเยซูคริสต์เจ้าของพวกเรา
\s5
\p
\v 15 พระเจ้าจะทรงเปิดเผยการมาปรากฏของพระองค์เมื่อถึงเวลาอันเหมาะสม พระเจ้าผู้ทรงสมควรสมควรสรรเสริญ เป็นผู้เดียวที่ทรงฤทธิ์ เป็นกษัตริย์ผู้ครอบครอง เป็นองค์พระผู้เป็นเจ้าที่ปกครอง
\v 16 พระองค์ผู้เดียวทรงอมตะ ทรงประทับในความสว่างที่ไม่มีผู้ใดเข้าถึงได้ ไม่มีคนใดมองเห็นพระองค์ หรือจะมองเห็นพระองค์ไม่ได้ ขอพระเกียรติและฤทธิ์เดชนิรันดร์มีแด่พระองค์ เอเมน
\s5
\p
\v 17 จงบอกคนมั่งมีในโลกนี้ว่าอย่าอวดตัว และอย่าหวังในความมั่งมี ซึ่งไม่แน่นอน แต่พวกเขาควรหวังในพระเจ้า พระองค์ทรงมอบความมั่งมีที่แท้จริงให้พวกเราได้ชื่นชมยินดี
\v 18 จงบอกพวกเขาให้ทำความดี ให้มั่งมีในการทำดี ให้มีใจกว้างขวาง และเต็มใจที่จะแบ่งปัน
\v 19 โดยการทำเช่นนั้น พวกเขาจะได้สะสมรากฐานที่ดีเพื่อพวกเขาเองในเวลาข้างหน้า เพื่อพวกเขาจะได้ยึดในชีวิตที่แท้จริง
\s5
\p
\v 20 ทิโมธีเอ๋ย จงปกป้องสิ่งที่ท่านได้รับ หลีกเลี่ยงจากการพูดที่โง่เขลา และการทะเลาะขัดแย้งกันในเรื่องไร้สาระที่เรียกว่าความรู้
\v 21 บางคนได้ประกาศสิ่งเหล่านี้ ดังนั้นพวกเขาจึงพลาดจากความเชื่อ ขอพระคุณสถิตกับท่าน
