\id TIT Unlocked Literal Bible
\ide UTF-8
\h TITUS
\toc1 Titus
\toc2 Titus
\toc3 tit
\mt1 TITUS


\s5
\c 1
\p
\v 1 ข้าพเจ้า เปาโล ผู้รับใช้ของพระเจ้าและอัครทูตของพระเยซูคริสต์ เพื่อความเชื่อของบรรดาผู้ที่พระเจ้าได้เลือกไว้ และความรู้แห่งความจริงที่สอดคล้องต่อความเป็นเหมือนพระเจ้า
\v 2 สิ่งเหล่านี้อยู่ในความเชื่อมั่นของชีวิตอันเป็นนิรันดร์ ซึ่งพระเจ้าผู้ปราศจากความเท็จนั้นได้ประทานสัญญาไว้ตั้งแต่ก่อนยุคสมัยทั้งปวง
\v 3 คือในเวลาอันเหมาะสม พระองค์เปิดเผยถึงพระวจนะของพระองค์ด้วยข้อความที่ข้าพเจ้าได้รับความไว้วางใจจากพระองค์ให้มอบต่อ ข้าพเจ้ากระทำสิ่งนี้เพราะเป็นคำสั่งของพระเจ้าพระผู้ช่วยให้รอดของเรา
\s5
\p
\v 4 ถึงทิตัส บุตรแท้ในความเชื่อเดียวกันนี้ ขอพระคุณและสันติสุขจากพระเจ้า พระบิดาและพระเยซูคริสต์พระผู้ช่วยให้รอดของเรา
\v 5 ด้วยวัตถุประสงค์นี้เองข้าพเจ้าจึงปล่อยท่านไว้ที่เมืองครีต เพื่อให้ท่านจัดการสิ่งต่างๆ ที่ยังค้างคาอยู่และแต่งตั้งพวกผู้อาวุโสไว้ในทุกๆ เมืองตามที่ข้าพเจ้าได้แนะนำท่านไว้
\s5
\p
\v 6 ผู้อาวุโสนั้นจะต้องปราศจากคำตำหนิ มีภรรยาเพียงคนเดียว และบุตรของเขาต้องเป็นคนสัตย์ซื่อ ไม่ถูกกล่าวหาว่าเป็นคนชั่วร้ายและไม่มีวินัย
\v 7 จำเป็นอย่างยิ่งที่ผู้ดูแลในฐานะผู้จัดการคริสตจักรของพระเจ้านั้นจะปราศจากตำหนิ เขาไม่ควรเป็นคนชอบเอะอะโวยวายและไม่ควบคุมตน ควรเป็นคนที่ไม่โกรธง่าย ไม่ติดเหล้า ไม่ชอบทะเลาะวิวาท และไม่เป็นคนโลภ
\s5
\p
\v 8 แต่เขาจะต้องเป็นคนมีอัธยาศัยดี รักที่จะกระทำสิ่งดี มีเหตุมีผล เป็นคนชอบธรรม ดำเนินชีวิตตามทางของพระเจ้า และควบคุมตนเองได้
\v 9 เขาจะต้องยึดข้อความอันน่าเชื่อถือซึ่งได้รับการสอนมาไว้อย่างเหนียวแน่น เพื่อว่าจะสามารถเสริมสร้างผู้อื่นได้ด้วยการสอนที่ดีและตำหนิบรรดาผู้ที่ต่อต้านเขาได้
\s5
\p
\v 10 เพราะว่ามีผู้ที่กบฎมากมาย โดยเฉพาะพวกที่เข้าสุหนัต คำพูดของคนเหล่านี้นับว่าไร้ค่า พวกเขาหลอกลวง
\v 11 จึงจำเป็นอย่างยิ่งที่จะต้องขัดขวางพวกเขา พวกเขาสอนในสิ่งที่ไม่ควรจะสอนก็เพื่อผลประโยชน์อันน่าละอายและบ่อนทำลายครอบครัวทั้งหมด
\s5
\p
\v 12 มีผู้พยากรณ์ของพวกเขาคนหนึ่งกล่าวว่า "ชาวครีตเป็นพวกโกหกเก่ง เป็นเหมือนสัตว์ป่าและดุร้าย ทั้งยังขี้เกียจและตะกละ"
\v 13 คำกล่าวนี้เป็นจริง ฉะนั้น จงว่ากล่าวพวกเขาอย่างเข้มงวดเพื่อว่าพวกเขาจะสมบูรณ์อยู่ในความเชื่อ
\s5
\p
\v 14 จงอย่าใฝ่ใจกับนิยายปรัมปราของยิวหรือบัญญัติจากมนุษย์ผู้ที่หันหลังให้กับความจริง
\s5
\p
\v 15 สำหรับผู้ที่บริสุทธิ์นั้น ทุกสิ่งก็บริสุทธิ์ แต่สำหรับผู้ที่มีมลทินและไม่เชื่อนั้น ก็ไม่มีอะไรที่บริสุทธิ์ เพราะความคิดและมโนธรรมของเขานั้นเป็นมลทิน
\v 16 พวกเขาอ้างตนว่ารู้จักพระเจ้า แต่การกระทำของพวกเขาปฏิเสธพระองค์ พวกเขาเป็นผู้ที่น่ารังเกียจและไม่เชื่อฟัง พวกเขาไม่เหมาะสมต่อการกระทำดีอันใดเลย
\s5
\c 2
\p
\v 1 แต่ท่านเอง จงพูดในสิ่งที่สอดคล้องกับคำสั่งสอนที่เที่ยงตรง
\v 2 ชายผู้สูงอายุควรจะเป็นผู้ที่ควบคุมอารมณ์ได้ มีเกียรติ มีเหตุมีผล สมบูรณ์ในความเชื่อ มีความรัก และความเพียรพยายาม
\s5
\p
\v 3 เช่นเดียวกันนี้ หญิงที่มีอายุควรแสดงตนให้เป็นที่น่านับถือ ไม่ติฉินนินทา พวกเขาไม่ควรตกเป็นทาสของการดื่ม และสอนแต่สิ่งที่ดี
\v 4 เพื่อช่วยฝึกให้หญิงสาวทั้งหลายรักสามีและบุตรของตนอย่างเหมาะสม
\v 5 พวกนางควรฝึกหญิงสาวให้เป็นผู้มีเหตุมีผล ปราศจากมลทิน เป็นผู้ดูแลบ้านที่ดี และเชื่อฟังสามีของตน ให้พวกเขาปฏิบัติเช่นนี้เพื่อที่พระวจนะของพระเจ้าจะไม่เป็นที่เย้ยหยัน
\s5
\p
\v 6 ในทำนองเดียวกัน จงหนุนใจชายหนุ่มให้ใช้ชีวิตอย่างมีเหตุผล
\v 7 จงแสดงตนเป็นแบบอย่างของการกระทำดีในทุกด้าน และเมื่อท่านสอนก็จงแสดงถึงความซื่อสัตย์สุจริตและความมีเกียรติ
\v 8 จงพูดข้อความที่ดีและปราศจากคำตำหนิ เพื่อว่าบรรดาผู้ที่ต่อต้านท่านจะต้องละอายใจเพราะเขาไม่มีอะไรจะพูดให้ร้ายท่านได้
\s5
\p
\v 9 ทาสทั้งหลายควรเชื่อฟังเจ้านายของตนในทุกเรื่อง พวกเขาควรจะเอาใจและไม่โต้เถียงกับเจ้านายของตน
\v 10 พวกเขาไม่ควรลักเล็กขโมยน้อย แต่พวกเขาควรจะแสดงถึงความเชื่อที่ดีทุกประการ เพื่อว่าพวกเขาจะสามารถทำให้คำสอนของพวกเราในเรื่องพระเจ้าพระผู้ช่วยให้รอดของเรานั้นเป็นที่น่าสนใจในทุกทาง
\s5
\p
\v 11 เพราะพระคุณของพระเจ้าได้ปรากฏต่อคนทุกคน
\v 12 พระคุณนี้ช่วยฝึกให้เราปฏิเสธสิ่งชั่วร้ายและกิเลสของโลกนี้ ทั้งยังช่วยให้เราดำเนินชีวิตในยุคนี้ได้อย่างมีเหตุมีผล อย่างชอบธรรม และดำเนินอยู่ในทางของพระเจ้า
\v 13 ขณะที่เราเองรอคอยที่จะได้รับความหวังแห่งพระพรของเรา คือพระสิริของพระเจ้าผู้ยิ่งใหญ่และพระเยซูคริสต์พระผู้ช่วยให้รอดของเราที่จะมาปรากฏ
\s5
\p
\v 14 พระเยซูมอบพระองค์เองให้กับเราเพื่อไถ่เราออกจากความอธรรมทุกประการและทำให้ปราศจากมลทิน เพื่อพระองค์เองนั้น เราจึงเป็นคนพิเศษที่มีความกระตือรือร้นที่จะกระทำสิ่งดี
\s5
\p
\v 15 จงพูดถึงและให้กำลังใจด้วยสิ่งเหล่านี้ จงตำหนิด้วยสิทธิอำนาจทุกประการ อย่าให้ใครเพิกเฉยท่านได้
\s5
\c 3
\p
\v 1 จงเตือนพวกเขาให้ยอมจำนนต่อผู้ปกครองและผู้มีอำนาจทั้งหลาย ให้เขาเชื่อฟังคนเหล่านั้น พร้อมที่จะกระทำสิ่งดีทุกประการ
\v 2 จงเตือนพวกเขาไม่ให้ใส่ร้ายป้ายสีใคร ไม่โต้เถียง ยอมให้ผู้อื่นทำตามวิธีการของตน และแสดงความถ่อมใจต่อคนทุกคน
\s5
\p
\v 3 เพราะเมื่อก่อนเราเองก็ไร้ซึ่งความคิดและไม่เชื่อฟัง พวกเราถูกชักนำให้หลงผิดและตกเป็นทาสโดยกิเลสและความปรารถนานานาประการ เราเคยใช้ชีวิตอยู่ในความชั่วร้ายและความริษยา เราเป็นที่น่ารังเกียจและเกลียดชังกันและกัน
\s5
\p
\v 4 แต่เมื่อความกรุณาของพระเจ้า พระผู้ช่วยให้รอดของเราและความรักของพระองค์ได้มาปรากฎต่อมวลมนุษย์นั้น
\v 5 ที่ไม่ได้เกิดจากงานแห่งความชอบธรรมที่เราทำ แต่เป็นเพราะความเมตตาของพระองค์ที่พระองค์ช่วยให้เรารอด พระองค์ช่วยให้เรารอดได้ด้วยการชำระของการบังเกิดใหม่และการสร้างขึ้นใหม่โดยพระวิญญาณบริสุทธิ์
\s5
\p
\v 6 พระเจ้าเทพระวิญญาณบริสุทธิ์มาเหนือเราอย่างมากล้นผ่านทางพระเยซูคริสต์ พระผู้ช่วยให้รอดของเรา
\v 7 พระองค์กระทำให้เราได้นับว่าเป็นผู้ชอบธรรมโดยพระคุณของพระองค์เช่นนี้ ก็เพื่อว่าเราจะได้เป็นผู้รับมรดกด้วยความเชื่อมั่นในชีวิตอันเป็นนิรันดร์
\s5
\p
\v 8 ข้อความนี้เป็นจริง ข้าพเจ้าอยากให้ท่านพูดอย่างมั่นใจถึงสิ่งเหล่านี้ เพื่อว่าบรรดาผู้ที่วางใจพระเจ้าจะยึดมั่นในการกระทำสิ่งดีที่พระเจ้าได้วางไว้ต่อหน้าพวกเขา สิ่งเหล่านี้เป็นสิ่งที่ดีและเกิดประโยชน์ต่อทุกๆ คน
\s5
\p
\v 9 แต่จงหลีกหนีการโต้แย้งอันโง่เขลา และลำดับวงศ์ตระกูล การทะเลาะวิวาท และความขัดแย้งในเรื่องกฎบัญญัติ เพราะสิ่งเหล่านี้ไร้ค่าและไม่ก่อให้เกิดประโยชน์อันใด
\v 10 จงปฏิเสธผู้ที่ก่อให้เกิดความแตกแยกหลังจากที่เตือนเขาแล้วหนึ่งถึงสองครั้ง
\v 11 จงรู้เถิดว่าคนนั้นได้หันออกจากทางที่ถูกและกำลังทำบาป แล้วกล่าวโทษตัวของเขาเอง
\s5
\p
\v 12 เมื่อข้าพเจ้าส่งอารเทมาสหรือทีคิกัสมา จงรีบและมาหาข้าพเจ้าที่เมืองนิโคบุรี ที่ซึ่งข้าพเจ้าตัดสินใจจะอยู่ในช่วงฤดูหนาว
\v 13 จงรีบและช่วยส่งเศนาสผู้เชี่ยวชาญกฎบัญญัติและอปอลโลให้เดินทางและพร้อมด้วยทุกสิ่งที่จำเป็น
\s5
\p
\v 14 บรรดาคนของเราต้องเรียนรู้ที่จะมีส่วนในการทำดีที่ตอบสนองต่อความจำเป็นเร่งด่วน เพื่อว่าเขาจะไม่เป็นผู้ที่ไร้ผล
\s5
\p
\v 15 บรรดาผู้ที่อยู่กับเราฝากคำทักทายถึงท่าน ฝากทักทายบรรดาผู้ที่รักเราในความเชื่อ ขอพระคุณอยู่กับท่านทุกๆ คน
