\id MAL Unlocked Literal Bible
\ide UTF-8
\h MALACHI
\toc1 Malachi
\toc2 Malachi
\toc3 mal
\mt1 MALACHI


\s5
\c 1
\p
\v 1 คำประกาศพระวจนะของพระยาห์เวห์ต่ออิสราเอลโดยมาลาคี พระยาห์เวห์ตรัสว่า
\v 2 "เราได้รักพวกเจ้า" พระยาห์เาห์ตรัส แต่พวกเจ้าพูดว่า "พระองค์ได้ทรงรักพวกข้าพระองค์อย่างไร?" พระยาห์เวห์ทรงประกาศว่า "เอซาวเป็นพี่ชายของยาโคบไม่ใช่หรือ? เราก็ยังรักยาโคบ
\v 3 แต่เราได้เกลียดเอซาว เราได้ทำให้เทือกเขาของเขาเป็นที่ร้างเปล่า และเราได้ทำให้มรดกของเขาเป็นที่สำหรับหมาป่าแห่งถิ่นทุรกันดาร"
\s5
\p
\v 4 ถ้าเอโดมพูดว่า "เราได้ถูกทำลายลงแล้ว แต่เราจะสร้างซากปรักหักพังนั้ขึ้นมาใหม่" พระยาห์เวห์จอมเจ้านายก็จะตรัสว่า "พวกเขาจะสร้างขึ้นก็ได้ แต่เราจะทำลายลงอีก คนอื่นๆ จะเรียกพวกเขาว่า 'ดินแดนแห่งความชั่วร้าย' และ 'ชนชาติที่พระยาห์เวห์ทรงสาปแช่งเป็นนิตย์'
\v 5 ตาของพวกเจ้าเองจะเห็นสิ่งนี้ และพวกเจ้าจะพูดว่า 'พระยาห์เวห์ทรงยิ่งใหญ่นอกเหนือไปจากเขตแดนของอิสราเอล"'
\s5
\p
\v 6 "บุตรชายให้เกียรติแก่บิดาของเขา และคนรับใช้ก็ให้เกียรติต่อนายของเขา แล้วถ้าเราเป็นบิดา เกียรติของเราอยู่ที่ไหน? ถ้าเราเป็นนาย ความเคารพต่อเราอยู่ที่ไหน? พระยาห์เวห์จอมเจ้านายตรัสกับพวกเจ้าผู้เป็นปุโรหิต ผู้ที่ดูหมิ่นนามของเรา "แต่พวกเจ้าพูดว่า 'พวกข้าพระองค์ได้ดูหมิ่นพระนามของพระองค์อย่างไร?'
\v 7 ก็โดยการถวายอาหารที่เป็นมลทินบนแท่นบูชาของเรา แต่พวกเจ้าพูดว่า 'พวกข้าพระองค์ได้ทำให้เป็นมลทินต่อพระองค์อย่างไร?' ก็โดยการพูดว่าโต๊ะของพระยาห์เวห์เป็นที่ดูหมิ่น
\s5
\p
\v 8 เมื่อพวกเจ้าถวายสัตว์ตาบอดเป็นเครื่องบูชา นั่นไม่ชั่วร้ายหรือ? เมื่อพวกเจ้าถวายสัตว์ที่พิการหรือป่วย นั่นไม่ชั่วร้ายหรือ? จงเอาสิ่งนั้นไปมอบให้ผู้ว่าราชการเมืองของเจ้าสิ เขาจะยอมรับพวกเจ้า หรือเขาจะพอใจพวกเจ้าหรือไม่?" พระยาห์เวห์จอมเจ้านายตรัสดังนี้แหละ
\v 9 บัดนี้ พวกเจ้าต้องพยายามแสวงหาพระพักตร์ของพระเจ้าต่อไป เพื่อที่พระองค์จะทรงพระกรุณาต่อพวกเรา แต่พระยาห์เวห์จอมเจ้านายตรัสว่า ด้วยเครื่องบูชาอย่างนั้นในมือของพวกเจ้า พระองค์จะทรงพอใจพวกเจ้าหรือ?
\s5
\p
\v 10 โอ ถ้าหากมีสักคนหนึ่งในพวกเจ้าที่จะปิดประตูพระวิหาร เพื่อที่พวกเจ้าจะไม่ก่อไฟบนแท่นบูชาของเราให้เสียเปล่า เราไม่มีความพอในพวกเจ้า" พระยาห์เวห์จอมเจ้านายตรัสดังนี้แหละ "และเราจะไม่ยอมรับเครื่องบูชาใดๆ จากมือของพวกเจ้า
\v 11 เพราะจากดวงอาทิตย์ขึ้นไปจนดวงอาทิตย์ตก นามของเราก็ยิ่งใหญ่ท่ามกลางชนชาติทั้งหลาย และในทุกหนทุกแห่งที่เครื่องหอมและเครื่องบูชาบริสุทธิ์จะถวายในนามของเรา เพราะนามของเราจะยิ่งใหญ่ท่ามกลางชนชาติทั้งหลาย" พระยาห์เวห์จอมเจ้านายตรัสดังนี้แหละ
\s5
\p
\v 12 "แต่พวกเจ้ากำลังดูหมิ่นโต๊ะนั้น เมื่อพวกเจ้าพูดว่า โต๊ะขององค์พระผู้เป็นเจ้าเป็นที่ดูหมิ่น และว่าผลไม้ของมัน อาหารของมันเป็นที่ดูหมิ่น
\v 13 พวกเจ้าพูดอีกด้วยว่า 'นี่ช่างน่าเบื่อหน่าย' และพวกเจ้าก็ฮึดฮัดใส่มัน" พระยาห์เวห์จอมเจ้านายตรัสดังนี้แหละ "พวกเจ้านำตัวที่สัตว์ป่าได้คาบเอาไป หรือตัวที่พิการ หรือตัวที่ป่วยมา และพวกเจ้านำสิ่งนี้มาเป็นของถวายของเจ้า เราจะยอมรับสิ่งนี้จากมือของพวกเจ้าหรือ?" พระยาห์เวห์ตรัสว่า
\v 14 "ขอให้คนหลอกลวงถูกสาปแช่ง ผู้ที่มีสัตว์ตัวผู้ในฝูงของเขาและบนว่าจะถวายมันให้เรา แต่กลับถวายสัตว์ที่มีตำหนิถวายเป็นเครื่องบูชาให้แก่เราผู้เป็นองค์พระผู้เป็นเจ้าผู้เป็นกษัตริย์ยิ่งใหญ่หรือ" พระยาห์เวห์จอมเจ้านายตรัสดังนี้แหละ "และนามของเราจะได้รับเกียรติท่ามกลางชนชาติทั้งหลาย"
\s5
\c 2
\p
\v 1 บัดนี้ พวกเจ้าบรรดาปุโรหิต นี่คือคำบัญชาต่อพวกเจ้า
\v 2 "ถ้าพวกเจ้าไม่ยอมฟัง และถ้าพวกเจ้าไม่ใส่ใจที่จะถวายเกียรติต่อนามของเรา แล้วเราจะส่งคำสาปแช่งมาเหนือพวกเจ้า และเราจะสาปแช่งพระพรของพวกเจ้า แท้จริง เราได้สาปแช่งพระพรเหล่านั้นแล้ว เพราะพวกเจ้าไม่ใส่ใจคำบัญชาของเรา
\v 3 ดูเถิด เรากำลังต่อว่าลูกหลานของพวกเจ้า และเราจะละเลงมูลสัตว์บนหน้าของพวกเจ้า ที่เป็นมูลสัตว์จากเทศกาลงานเลี้ยงของพวกเจ้า และเขาจะนำพวกเจ้าไปทิ้งพร้อมกับมูลสัตว์
\v 4 พวกเจ้าก็จะรู้ว่าเราได้ส่งคำบัญชานี้มาให้พวกเจ้า และเพื่อว่าพันธสัญญาของเราที่ทำกับคนเลวีจะคงอยู่ต่อไป" พระยาห์เวห์จอมเจ้านายตรัสดังนี้แหละ
\s5
\p
\v 5 พันธสัญญาของเราที่ทำกับเขาได้เป็นชีวิตและสันติสุข และเราได้ให้สิ่งเหล่านั้นแก่เขา เราได้ให้ความยำเกรงแก่เขา และเขาก็ได้ยำเกรงเรา และเขาได้ยืนด้วยความเกรงขามต่อนามของเรา
\v 6 คำสอนที่เป็นความจริงได้อยู่ในปากของเขา และไม่มีความผิดใดที่ริมฝีปากของเขา เขาได้ดำเนินกับเราในสันติและความเที่ยงตรง และเขาได้ช่วยคนมากมายให้หันกลับจากบาป
\v 7 เพราะริมฝีปากของปุโรหิตควรรักษาความรู้ไว้ และประชาชนควรจะแสวงหาคำสอนจากปากของเขา เพราะเขาเป็นผู้ส่งข่าวของพระยาห์เวห์จอมเจ้านาย
\v 8 แต่พวกเจ้าได้หันกลับไปจากทางแห่งความจริง พวกเจ้าได้ทำให้หลายคนสะดุดด้วยความเคารพต่อกฎหมายนั้น พวกเจ้าได้หักพันธสัญญาของคนเลวี" พระยาห์เวห์จอมเจ้านายตรัสดังนี้แหละ
\s5
\p
\v 9 "ดังนั้น เราก็เช่นเดียวกัน เราได้ทำให้พวกเจ้าเป็นที่ดูหมิ่นและเหยียดหยามต่อหน้าประชาชนทั้งปวง เพราะพวกเจ้าไม่ถือรักษาทางของเรา แต่ได้สำแดงความลำเอียงเกี่ยวกับคำสอนนั้น"
\v 10 พวกเราทุกคนมีพระบิดาองค์เดียวกันไม่ใช่หรือ? พระเจ้าองค์เดียวได้ทรงสร้างพวกเราไม่ใช่หรือ? ทำไมพวกเราจึงไม่ซื่อสัตย์ต่อกันและกัน ต่อพี่น้องของเขา ซึ่งทำให้พันธสัญญาของบรรพบุรุษของพวกเราเป็นที่ดูหมิ่น?
\v 11 ยูดาห์ก็ไม่ซื่อสัตย์ สิ่งที่น่ารังเกียจได้เกิดขึ้นในชนอิสราเอลและในกรุงเยรูซาเล็ม เพราะยูดาห์ได้ดูหมิ่นสถานศักดิ์สิทธิ์ของพระยาห์เวห์ที่พระองค์ทรงรัก และได้แต่งงานกับบุตรหญิงของพระต่างชาติ
\v 12 ขอพระยาห์เวห์ทรงกำจัดคนที่ทำเช่นนี้ออกไปจากเต็นท์ของยาโคบ พระองค์เดียวผู้ทรงตื่นอยู่และพระองค์เดียวผู้ทรงตอบ ถึงแม้ว่าเขากำลังนำเครื่องบูชามาถวายแด่พระยาห์เวห์จอมเจ้านายก็ตามเถิด
\s5
\p
\v 13 พวกเจ้าก็ทำอย่างนี้ด้วย พวกเจ้าได้เอาน้ำตารดทั่วแท่นบูชาของพระยาห์เวห์ ด้วยการร้องไห้และด้วยการคร่ำครวญ เพราะพระองค์ยังไม่ทรงหันมายังเครื่องบูชา หรือทรงยอมรับจากมือของพวกเจ้าด้วยความพอพระทัย
\v 14 แต่พวกเจ้าพูดว่า "ทำไมพระองค์จึงไม่ทรงยอมรับ?" เพราะพระยาห์เวห์ได้ทรงเป็นพยานระหว่างเจ้ากับภรรยาที่ได้มาเมื่อยังหนุ่ม ต่อเจ้าผู้ที่ไม่สัตย์ซื่อ แม้ว่านางได้เป็นคู่ครองของเจ้าและภรรยาของเจ้าโดยพันธสัญญา
\v 15 พระองค์ได้ทรงทำให้พวกเขาเป็นหนึ่งเดียวกันให้มีส่วนกับพระวิญญาณของพระองค์ไม่ใช่หรือ? แล้วทำไมพระองค์จึงทรงทำให้พวกเจ้าเป็นหนึ่งเดียวกัน? ก็เพราะพระองค์ทรงประสงค์ที่จะได้บุตรที่มาจากพระเจ้า เพราะฉะนั้น จงระวังจิตใจของเจ้าเองให้ดี และอย่านอกใจต่อภรรยาที่ได้มาเมื่อยังหนุ่ม
\s5
\p
\v 16 พระยาห์เวห์พระเจ้าแห่งอิสราเอลตรัสว่า "เพราะเราเกลียดการหย่าร้าง และคนที่คลุมเสื้อผ้าของเขาด้วยความทารุณ" พระยาห์เวห์จอมเจ้านายตรัสดังนี้แหละ "ดังนั้น จงระวังจิตใจของเจ้าเองให้ดี และอย่านอกใจ"
\v 17 พวกเจ้าได้ทำให้พระยาห์เวห์ทรงอ่อนระอาพระทัยด้วยคำพูดของพวกเจ้า แต่พวกเจ้าพูดว่า "พวกข้าพระองค์ได้ทำให้พระองค์ทรงอ่อนระอาพระทัยอย่างไร?" ก็โดยการพูดว่า "ทุกคนที่ทำชั่วร้ายก็เป็นคนดีในสายพระเนตรของพระยาห์เวห์ และพระองค์ก็ทรงพอพระทัยในคนเหล่านั้น" หรือ "พระเจ้าแห่งความยุติธรรมอยู่ที่ไหน?"
\s5
\c 3
\p
\v 1 "ดูเถิด เรากำลังส่งผู้ส่งข่าวของเราไป และเขาจะเตรียมหนทางข้างหน้าเรา แล้วองค์พระผู้เป็นเจ้าผู้ที่พวกเจ้าแสวงหา ก็จะเสด็จมายังพระวิหารของพระองค์ในทันทีทันใด ผู้ส่งข่าวแห่งพันธสัญญาในผู้ที่พวกเจ้าพอใจ ดูเถิด พระองค์จะเสด็จมา" พระยาห์เวห์จอมเจ้านายตรัสดังนี้แหละ
\v 2 แต่ใครจะทนอยู่ได้ในวันแห่งการเสด็จมาของพระองค์? ใครจะยืนอยู่ได้เมื่อพระองค์ทรงปรากฏ? เพราะพระองค์จะทรงเป็นเหมือนไฟของช่างถลุงแร่ และเป็นเหมือนกับสบู่ซักล้าง
\v 3 พระองค์จะทรงนั่งลงอย่างช่างถลุงและช่างที่ชะล้างเงินให้บริสุทธิ์ และพระองค์จะทรงชำระบรรดาบุตรชายของเลวีให้บริสุทธิ์ พระองค์จะทรงถลุงพวกเขาเหมือนกับถลุงทองคำและเงิน และพวกเขาจะนำเครื่องบูชาแห่งความชอบธรรมมาถวายแด่พระยาห์เวห์
\s5
\p
\v 4 แล้วเครื่องบูชาของยูดาห์และเยรูซาเล็มจะเป็นที่พอพระทัยของพระยาห์เวห์ เหมือนกับสมัยก่อนและเหมือนในหลายๆ ปีในสมัยโบราณ
\v 5 "แล้วเราจะมาใกล้พวกเจ้าเพื่อพิพากษา เราจะกลายเป็นพยานอย่างรวดเร็วเพื่อกล่าวโทษต่อบรรดาคนใช้เวทมนต์ คนล่วงประเวณี พยานเท็จ และต่อพวกคนที่บีบบังคับลูกจ้างในเรื่องค่าจ้างของเขา พวกคนที่บีบบังคับหญิงม่ายและลูกกำพร้า และต่อพวกคนที่ผลักไสคนต่างด้าว และต่อพวกคนที่ไม่ถวายเกียรติเรา" พระยาห์เวห์จอมเจ้านายตรัสดังนี้แหละ
\s5
\p
\v 6 "เพราะว่าเรา ยาห์เวห์ ไม่เปลี่ยนแปลง เพราะฉะนั้น พวกเจ้าบุตรทั้งหลายของยาโคบ ไม่ได้มาถึงจุดจบ
\v 7 จากสมัยที่บรรพบุรุษของพวกเจ้าได้หันไปจากกฎเกณฑ์ของเราและไม่ได้ถือรักษาไว้ จงกลับมาหาเรา และเราจะกลับไปหาพวกเจ้า" พระยาห์เวห์จอมเจ้านายตรัสดังนี้แหละ "แต่พวกเจ้าพูดว่า 'พวกข้าพระองค์จะกลับไปได้อย่างไร?'
\v 8 คนเราจะโกงพระเจ้าได้หรือ? แต่พวกเจ้ากำลังโกงเราอยู่ แต่พวกเจ้าพูดว่า 'พวกข้าพระองค์ได้โกงพระองค์อย่างไร?' ก็เรื่องทศางค์และเครื่องบูชานั่นซี
\v 9 พวกเจ้าได้ถูกสาปแช่งด้วยคำสาปแช่ง เพราะพวกเจ้าทั้งชนชาติกำลังฉ้อโกงเรา
\s5
\p
\v 10 จงนำทศางค์เต็มขนาดมาไว้ในคลัง เพื่อที่จะมีอาหารในพระนิเวศของเรา และจงลองดูเราในเรื่องนี้" พระยาห์เวห์จอมเจ้านายตรัสดังนี้แหละ "มีหรือที่เราจะไม่เปิดหน้าต่างท้องฟ้าและเทพรลงมาให้พวกเจ้าจนไม่มีที่ว่างที่จะเก็บพระพรทั้งหมด
\v 11 เราจะพูดกล่าวโทษพวกคนที่ทำลายพืชผลของพวกเจ้า เพื่อที่พวกเขาจะไม่ทำลายการเก็บเกี่ยวของแผ่นดินของพวกเจ้า เถาองุ่นของพวกเจ้าในทุ่งนาจะไม่ไร้ผล" พระยาห์เวห์จอมเจ้านายตรัสดังนี้
\s5
\p
\v 12 "ชนชาติทั้งสิ้นจะเรียกพวกเจ้าว่าผู้รับพระพร เพราะพวกเจ้าจะเป็นแผ่นดินที่น่าพอใจ" พระยาห์เวห์จอมเจ้านายตรัสดังนี้
\v 13 "ถ้อยคำของพวกเจ้าที่กล่าวร้ายต่อเรานั้นรุนแรง" พระยาห์เวห์ตรัสดังนี้แหละ "แต่พวกเจ้าพูดว่า 'พวกข้าพระองค์ได้พูดกล่าวร้ายอะไรต่อพระองค์ท่ามกลางพวกข้าพระองค์'
\v 14 พวกเจ้าได้พูดว่า 'การรับใช้พระเจ้าก็เป็นการเปล่าประโยชน์ การที่เราได้ถือรักษาตามพระประสงค์ของพระองค์หรือดำเนินชีวิตอย่างโศกเศร้าต่อพระพักตร์พระยาห์เวห์จอมเจ้านายจะมีประโยชน์อะไร
\v 15 ดังนั้น บัดนี้ พวกเราได้อวดดีว่าเป็นผู้ที่รับพระพร คนที่ทำชั่วไม่ใช่เพียงแต่มั่งคั่ง แต่พวกเขาได้ลองดีกับพระเจ้าและหนีรอดไปได้"'
\s5
\p
\v 16 แล้วคนเหล่านั้นที่ยำเกรงพระยาห์เวห์ได้พูดกันว่า พระยาห์เวห์ได้ทรงใส่พระทัยและทรงฟัง และหนังสือบันทึกความจำเล่มหนึ่งได้เขียนขึ้นต่อพระพักตร์พระองค์เกี่ยวกับคนเหล่านั้นที่ยำเกรงพระยาห์เวห์และถวายพระเกียรติแด่พระนามของพระองค์
\v 17 "พวกเขาจะเป็นคนของเรา" พระยาห์เวห์จอมเจ้านายตรัสดังนี้ "กรรมสิทธิ์อันล้ำค่าของเราเอง ในวันนั้นที่เรากระทำกิจ เราจะสงสารพวกเขา เหมือนกับคนที่สงสารบุตรชายของเขาเองที่รับใช้เขา
\v 18 แล้วพวกเจ้าจะแยกแยะระหว่างคนชอบธรรมกับคนชั่วร้าย ระหว่างคนที่นมัสการพระเจ้ากับคนที่ไม่นมัสการพระองค์ได้อีกครั้งหนึ่ง
\s5
\c 4
\p
\v 1 เพราะดูเถิด วันนั้นกำลังมาถึง ซึ่งจะเผาผลาญเหมือนกับเตาหลอม เมื่อคนที่เย่อหยิ่งทั้งหมดและคนที่กระทำชั่วทั้งหมดจะเป็นเหมือนตอข้าว วันนั้นที่กำลังมาถึงจะเผาผลาญพวกเขาจนสิ้น" พระยาห์เวห์จอมเจ้านายตรัสดังนี้แหละ "เพื่อว่าวันนั้นจะไม่มีเหลือพวกเขาไว้เลยไม่ว่าจะเป็นรากหรือกิ่ง
\v 2 แต่สำหรับพวกเจ้าที่ยำเกรงนามของเรา ดวงอาทิตย์แห่งความชอบธรรมจะขึ้นมาด้วยการรักษาในปีกของมัน พวกเจ้าจะออกไปและพวกเจ้าจะกระโดดโลดเต้นเหมือนลูกวัวออกไปจากคอก
\v 3 ในวันนั้นพวกเจ้าจะเหยียบย่ำคนชั่วร้าย เพราะพวกเขาจะเป็นขี้เถ้าอยู่ใต้ฝ่าเท้าของพวกเจ้า ในวันที่เรากระทำกิจนั้น" พระยาห์เวห์จอมเจ้านายตรัสดังนี้แหละ
\s5
\p
\v 4 "จงจดจำคำสอนของโมเสสผู้รับใช้ของเรา ทั้งกฎเกณฑ์และกฎหมายที่เราได้มอบให้แก่เขาสำหรับคนอิสราเอลทั้งหมดที่ภูเขาโฮเรบ
\v 5 ดูเถิด เราจะส่งเอลียาห์ผู้เผยพระวจนะมายังพวกเจ้าก่อนวันที่ยิ่งใหญ่และน่ากลัวของพระยาห์เวห์จะมาถึง
\v 6 เขาจะทำให้ใจของบรรดาบิดาหันไปหาบุตรทั้งหลาย และทำให้ใจของบุตรทั้งหลายหันไปหาบรรดาบิดาของพวกเขา เพื่อที่เราจะไม่มาและโจมตีแผ่นดินนั้นด้วยการทำลายจนสิ้นซาก"
