\id HAG Unlocked Literal Bible
\ide UTF-8
\h HAGGAI
\toc1 Haggai
\toc2 Haggai
\toc3 hag
\mt1 HAGGAI


\s5
\c 1
\p
\v 1 ในปีที่สองแห่งรัชสมัยของกษัตริย์ดาริอัส ในวันที่หนึ่งของเดือนที่หก พระวจนะของพระยาห์เวห์มาถึงผู้เผยพระวจนะฮักกัย ถึงเศรุบบาเบลบุตรเชอัลทิเอล ผู้ว่าราชการเมืองยูดาห์และโยชูวาบุตรเยโฮซาดัก มหาปุโรหิตว่า
\s5
\p
\v 2 "พระยาห์เวห์จอมเจ้านายตรัสดังนี้ว่า คนเหล่านี้พูดว่า 'ยังไม่ถึงเวลาของเราที่จะมาหรือจะสร้างพระนิเวศของพระยาห์เวห์'"
\v 3 แล้วพระวจนะของพระยาห์เวห์มาถึงผู้เผยพระวจนะฮักกัยว่า
\v 4 "ถึงเวลาแล้วหรือที่ตัวของท่านจะอาศัยในบ้านที่เสร็จสมบูรณ์ ในขณะที่พระนิเวศยังกองพินาศย่อยยับอยู่?
\s5
\p
\v 5 ดังนั้น พระยาห์เวห์จอมเจ้านายตรัสดังนี้ว่า จงพิจารณาหนทางของเจ้า!
\v 6 เจ้าหว่านเมล็ดไว้มากมาย แต่เก็บเกี่ยวเพียงเล็กน้อย เจ้ากินแต่ก็ไม่เคยอิ่ม เจ้าดื่มแต่ไม่หมดความกระหาย เจ้านุ่งห่มแต่ก็ไม่อบอุ่น คนที่ได้ค่าจ้างก็สมควรได้รับเงินเท่านั้น ใส่ลงในถุงที่มีแต่รู!
\v 7 พระยาห์เวห์จอมเจ้านายตรัสดังนี้ว่า "จงพิจารณาหนทางของเจ้า!
\s5
\p
\v 8 พระยาห์เวห์ตรัสว่า จงขึ้นไปบนภูเขาแล้วนำไม้มาสร้างนิเวศของเรา เพื่อที่เราจะได้ชื่นชมและได้รับเกียรติเพราะนิเวศนั้น!"
\v 9 "เจ้าแสวงหาอย่างมากมาย แต่ดูเถิด!เมื่อเจ้านำผลอันน้อยนิดไปที่บ้าน เราจะเป่ามันไปเสีย! เพราะเหตุใด?" พระยาห์เวห์จอมเจ้านายประกาศว่า "เพราะเจ้ามัวแต่ยุ่งอยู่กับบ้านของตัวเองแต่ปล่อยให้นิเวศของเรายังมีความเสื่อมโทรมอยู่
\s5
\p
\v 10 เพราะด้วยเหตุนี้ ท้องฟ้าจะระงับหยดน้ำค้างไว้จากเจ้าและพื้นดินจะหยุดการให้พืชผลแก่เจ้า
\v 11 เราได้เรียกความแห้งแล้งมาบนแผ่นดินและบนภูเขาทั้งหลาย มาบนเมล็ดข้าว เหล้าองุ่นใหม่ น้ำมัน และการเก็บเกี่ยวของแผ่นดิน มนุษย์ สัตว์และผลจากน้ำมือแห่งการงานทุกอย่างของเจ้า!"
\s5
\p
\v 12 แล้วเศรุบบาเบลบุตรของเชอัลทิเอลและโยชูวาบุตรเยโฮซาดักมหาปุโรหิต รวมทั้งประชาชนที่เหลือก็ได้เชื่อฟังพระสุรเสียงของพระยาห์เวห์พระเจ้าของเขาทั้งหลายและถ้อยคำของผู้เผยพระวจนะฮักกัย เพราะว่าพระยาห์เวห์พระเจ้าของเขาทั้งหลายได้ทรงใช้ท่านมาและประชาชนก็เกรงกลัวพระพักตร์พระยาห์เวห์
\s5
\p
\v 13 แล้วฮักกัยผู้ส่งข่าวของพระยาห์เวห์ กล่าวถ้อยคำของพระยาห์เวห์แก่ประชาชนว่า  "พระยาห์เวห์ประกาศว่า เราอยู่กับเจ้า!"
\v 14 และพระยาห์เวห์ทรงเร้าใจเศรุบบาเบลบุตรเชอัลทิเอลผู้ว่าราชการเมืองยูดาห์และจิตวิญญาณของโยชูวาบุตรเยโฮซาดักมหาปุโรหิต และประชาชนทั้งหลายที่เหลืออยู่ เพื่อเขาทั้งหลายจะได้ไปสร้างพระนิเวศของพระยาห์เวห์จอมเจ้านายพระเจ้าของพวกเขา
\s5
\p
\v 15 ในวันที่ยี่สิบสี่ของเดือนที่หก ปีที่สองแห่งรัชสมัยของกษัตริย์ดาริอัส
\s5
\c 2
\p
\v 1 ในเดือนที่เจ็ด วันที่ยี่สิบเอ็ด พระวจนะของพระยาห์เวห์มายังผู้เผยพระวจนะฮักกัยกับมือ กล่าวว่า
\v 2 "จงกล่าวแก่ผู้ว่าราชการยูดาห์ เศรุบบาเบลบุตรชายของเชอัลทิเอลและมหาปุโรหิตโยชูวาบุตรชายของเยโฮซาดักและแก่ประชาชนที่เหลืออยู่ว่า
\s5
\p
\v 3 'ใครที่เหลืออยู่ในท่ามกลางหมู่พวกท่านที่เคยได้เห็นพระรัศมีแห่งพระนิเวศนี้เมื่อครั้งก่อน? ตอนนี้ท่านเห็นอย่างไร? ต่างไปจากเดิมในสายตาท่านหรือไม่?
\v 4 เศรุบบาเบลเอ๋ย จงกล้าหาญเถิด! นี่คือคำประกาศของพระยาห์เวห์ จงกล้าหาญเถิด มหาปุโรหิตโยชูวาบุตรเยโฮซาดัก จงกล้าหาญเถิด ประชาชนทั้งหลายบนแผ่นดิน! นี่คือคำประกาศของพระยาห์เวห์ จงทำงานให้เรา เพราะเราอยู่กับเจ้า! นี่คือคำประกาศของพระยาห์เวห์จอมเจ้านาย
\s5
\p
\v 5 นี่คือพันธสัญญาที่เราได้ให้แก่เจ้าไว้ก่อนพวกเจ้าจะออกมาจากอียิปต์ และวิญญาณของเราก็อยู่กับเจ้า อย่ากลัวเลย!
\v 6 เพราะพระยาห์เวห์จอมเจ้านายตรัสดังนี้ว่า อีกไม่นานเราจะเขย่าฟ้าสวรรค์และแผ่นดินโลก ทะเลและแผ่นดินแห้งแล้งอีกครั้งหนึ่ง!
\s5
\p
\v 7 เราจะเขย่าบรรดาประชาชาติ และบรรดาประชาชาติทั้งหลายจะนำของล้ำค่าของพวกเขามาถวายแก่เรา และเราจะเติมพระนิเวศของเราแห่งนี้ด้วยสง่าราศี พระยาห์เวห์จอมเจ้านายตรัสดังนี้แหละ
\v 8 เงินและทองเป็นของเรา! นี่คือคำประกาศของพระยาห์เวห์จอมเจ้านาย
\s5
\p
\v 9 สง่าราศีของนิเวศแห่งนี้ภายหลังในอนาคตจะยิ่งใหญ่ยิ่งกว่าเมื่อเริ่มต้น พระยาห์เวห์จอมเจ้านายตรัสดังนี้แหละ และเราจะให้สันติสุขแก่สถานที่แห่งนี้! นี่คือคำประกาศของพระยาห์เวห์จอมเจ้านาย"
\v 10 ในวันที่ยี่สิบสี่ เดือนที่เก้า ในปีที่สองแห่งรัชสมัยของกษัตริย์ดาริอัส พระวจนะของพระยาห์เวห์มาถึงผู้เผยพระวจนะฮักกัยว่า
\v 11 "พระยาห์เวห์จอมเจ้านายตรัสดังนี้ว่า จงถามบรรดาปุโรหิตด้วยเรื่องของธรรมบัญญัติดังนี้ว่า
\s5
\p
\v 12 'ถ้าหากผู้ใดถือเนื้อบริสุทธิ์สำหรับพระยาห์เวห์ห่อด้วยเสื้อคลุมของเขาและแตะต้องขนมปังหรือแกง เหล้าองุ่นหรือน้ำมัน หรืออาหารใดๆ ก็ตาม สิ่งเหล่านั้นจะบริสุทธิ์ด้วยหรือไหม?'" บรรดาพวกปุโรหิตตอบว่า "ไม่"
\v 13 แล้วฮักกัยกล่าวอีกว่า "ถ้าหากมีผู้ใดที่เป็นมลทินเพราะความตายแล้วมาแตะต้องสิ่งเหล่านี้ สิ่งเหล่านั้นจะเป็นมลทินด้วยหรือไม่?" บรรดาพวกปุโรหิตตอบว่า "ใช่ สิ่งเหล่านั้นจะเป็นมลทิน"
\s5
\p
\v 14 แล้วฮักกัยจึงตอบว่า "เพราะประชาชนก็เป็นแบบนี้และชนชาตินี้ที่อยู่ก่อนข้าพเจ้าก็เป็นแบบนี้! นี่คือคำประกาศของพระยาห์เวห์ ดังนั้นทุกสิ่งที่ทำด้วยน้ำมือของพวกเขาที่พวกเขาได้ถวายแก่เราก็เป็นมลทิน!
\v 15 บัดนี้ จงพิจารณาดูเถิดว่าในอดีตได้ทำให้เกิดอะไรขึ้นจนถึงทุกวันนี้ ก่อนที่ศิลาก้อนหนึ่งจะวางซ้อนทับอีกก้อนหนึ่งในพระนิเวศของพระยาห์เวห์
\s5
\p
\v 16 แล้วจะเป็นเช่นไร? เมื่อท่านมาที่กองข้าว ตวงข้าวจำนวนยี่สิบถัง แต่มีเพียงสิบถัง และเมื่อท่านมาถึงที่เก็บเหล้าองุ่นเพื่อตวงเหล้าองุ่นห้าสิบถังแต่กลับมีเพียงยี่สิบถัง พระยาห์เวห์ตรัสว่า
\v 17 เราได้ทำให้เจ้าและผลแห่งการงานของเจ้าทั้งหมดเสียหายด้วยโรคม้านและขึ้นรา แต่เจ้าก็ยังไม่หันกลับมาหาเรา นี่คือคำประกาศของพระยาห์เวห์
\s5
\p
\v 18 จงพิจารณาดูตั้งแต่วันนี้เป็นต้นไป นับจากวันที่ยี่สิบสี่ เดือนที่เก้าคือวันที่รากฐานของพระนิเวศน์ของพระยาเวห์ได้ถูกวางลงจงพิจารณาดู!
\v 19 ยังมีเมล็ดอยู่ในยุ้งฉางหรือไม่? ต้นองุ่น ต้นมะเดื่อ ต้นทับทิมและต้นมะกอกเทศที่ยังไม่ออกผล! ตั้งแต่วันนี้เป็นต้นไป เราจะอวยพรเจ้า!"
\s5
\p
\v 20 แล้วพระวจนะของพระยาห์เวห์ก็มาถึงฮักกัยผู้เผยพระวจนะเป็นครั้งที่สองในวันที่ยี่สิบสี่ของเดือนนั้นว่า
\v 21 "จงกล่าวแก่ผู้ว่าราชการแห่งยูดาห์ เศรุบบาเบลว่า 'เราจะเขย่าท้องฟ้าและแผ่นดินโลก
\s5
\p
\v 22 เพราะเราจะคว่ำบัลลังก์ของอาณาจักรต่างๆ และทำลายความแข็งแกร่งของอาณาจักรของชนชาติเหล่านั้น! เราจะคว่ำรถม้าศึกและผู้ขับขี่ ทั้งม้าและผู้ขับขี่นั้นจะล้มลง คือทุกคนจะต้องถูกทำลายเพราะดาบของพี่น้องของเขา
\v 23 นี่คือคำประกาศของพระยาห์เวห์จอมเจ้านาย ในวันนั้น เราจะรับเจ้า เศรุบบาเบลบุตรเชอัลทิเอล ผู้รับใช้ของเรา นี่คือคำประกาศของพระยาห์เวห์ เราจะตั้งให้เจ้าเป็นแหวนตรา เพราะเราได้เลือกเจ้าแล้ว นี่คือคำประกาศของพระยาห์เวห์จอมเจ้านาย!'"
