\id 1JN Unlocked Literal Bible
\ide UTF-8
\h 1 JOHN
\toc1 1 John
\toc2 1 John
\toc3 1jn
\mt1 1 JOHN


\s5
\c 1
\p
\v 1 ​สิ่งซึ่ง​ที่​มี​มา​ตั้ง​แต่​ปฐม​กาล ซึ่ง​พวกเรา​ได้​ยิน ซึ่งพวกเราได้​เห็น​ด้วยตาของพวกเรา ซึ่งพวกเราได้มองดู และสัมผัส​ด้วย​มือ​ของ​พวกเรา​นั้น คือ​พระ​วาทะ​แห่ง​ชีวิต
\v 2 และ​ชีวิต​ที่พวกเราได้รู้จัก ที่พวกเรา​ได้​เห็น และ​เป็น​พยาน พวกเรา​ประ​กาศ​ชีวิต​นิรันดร์นี้แก่​ท่าน ซึ่งเป็น​ชีวิต​ที่​อยู่​กับ​พระ​บิดา​และ​มา​ปรา​กฏ​แก่พวก​เรา
\s5
\p
\v 3 สิ่ง​ที่พวก​เรา​ได้​เห็น​และ​ได้​ยิน​ พวกเรา​ก็​ประ​กาศให้ท่านทราบ เพื่อ​ท่าน​จะ​ได้​มี​สา​มัคคี​ธรรม​กับพวก​เรา สามัคคีธรรมของพวกเรากับ​พระ​บิดา และ​พระ​เยซู​คริสต์​พระ​บุตร​ของ​พระ​องค์
\v 4 และพวก​เรา​เขียน​สิ่งเหล่านี้ให้แก่ท่านเพื่อ​ความ​ชื่น​ชม​ยินดี​ของ​พวกเรา​จะ​ได้สมบูรณ์
\s5
\p
\v 5 นี่​เป็น​ข้อความ​ที่​พวกเรา​ได้​ยิน​จาก​พระ​องค์ และประกาศแก่ท่าน ว่า​พระ​เจ้า​ทรง​เป็น​ความ​สว่าง และไม่มี​ความมืดใน​พระ​องค์​​เลย​
\v 6 ถ้า​พวกเรา​กล่าวว่า​พวกเรา​ร่วม​สามัคคี​ธรรม​กับ​พระ​องค์​และ​ยังเดินอยู่​ใน​ความ​มืด พวกเรา​ก็​กำลังโกหกและ​ไม่ได้​ดำเนิน​ชีวิต​ตาม​ความ​จริง​
\v 7 แต่​ถ้าพวก​เรา​เดิน​อยู่​ใน​ความ​สว่าง เหมือน​อย่าง​พระ​องค์​ที่ทรง​สถิต​ใน​ความ​สว่าง พวกเรา​ก็​ร่วม​สามัคคี​ธรรม​ซึ่ง​กัน​และ​กัน และ​พระ​โลหิต​ของ​พระ​เยซู​คริสต์​พระ​บุตร​ของ​พระ​องค์​ก็​ชำระ​พวกเราจากความบาปทั้งสิ้น
\s5
\p
\v 8 ถ้าพวก​เรา​กล่าวว่าพวกเราไม่มีบาป พวกเราก็หลอกลวงตัวเอง และความจริงก็ไม่มีในตัวพวกเราเลย
\v 9 แต่ถ้าพวกเราสารภาพบาปของพวกเรา พระองค์ทรงสัตย์ซื่อและ​เที่ยง​ธรรม ​ก็​จะ​ทรง​โปรด​ยก​โทษความบาป​ของพวก​เรา และ​​ชำระ​พวกเรา​จาก​การ​อธรรม​ทั้งสิ้น​
\v 10 ถ้า​พวกเรา​กล่าว​ว่า​พวกเรา​ไม่ได้​ทำ​บาป ​ ​พวกเราก็​ทำ​ให้​พระ​องค์​เป็น​ผู้มุสา และ​พระ​วจนะของ​พระ​องค์​ก็​ไม่ได้​อยู่​ในพวก​เรา​​
\s5
\c 2
\p
\v 1 ลูก​เอ๋ย ข้าพเจ้า​เขียน​ข้อความ​เหล่า​นี้​ถึง​ท่าน​ทั้ง​หลาย เพื่อพวก​ท่าน​จะ​ได้​ไม่​ทำ​บาป แต่​ถ้ามี​ผู้ใด​ทำ​บาป พวกเรา​ก็​มี​องค์พระเยซูคริสต์ผู้ทรงชอบธรรมทรงช่วยทูลขอพระบิดา
\v 2 ​พระ​องค์​ทรง​เป็น​ผู้​ลบ​ล้าง​บาปของพวกเราและไม่ใช่​แค่บาป​ของ​พวกเราเท่านั้น แต่สำหรับคนทั้งโลกด้วย​
\v 3 ด้วยเหตุนี้พวกเรารู้ว่าพวกเรารู้จักพระองค์ หากพวกเราประพฤติตาม​พระ​บัญญัติ​ของ​พระ​องค์​
\s5
\p
\v 4 ผู้ที่​กล่าว​ว่า "ข้าพเจ้า​รู้จักพระเจ้า" แต่ไม่ได้ประพฤติตามพระบัญญัติของพระองค์ ก็เป็นคนโกหก และความจริงไม่มีในตัวเขา
\v 5 แต่ผู้ใดก็ตามที่ประพฤติตามพระวจนะของพระองค์ ความรัก​ของ​พระ​เจ้า​ก็สมบูรณ์อยู่ในคนนั้น​แล้ว​อย่าง​แน่นอน ด้วยเหตุนี้พวกเราจึงรู้ว่าเราทั้งหลายอยู่ในพระองค์
\v 6 ผู้ที่กล่าว​ว่า​ตน​อยู่​ใน​พระ​เจ้าผู้นั้นก็ควร​ดำเนิน​​อย่างที่​พระ​เยซูคริสต์​ทรง​ดำเนิน​
\s5
\p
\v 7 ​ท่าน​ที่​รัก ข้าพเจ้า​ไม่ได้​เขียนบัญญัติ​ใหม่แก่​พวกท่าน​​ แต่​เป็น​บัญญัติ​เก่า​ซึ่ง​พวกท่าน​​มี​อยู่​ตั้งแต่​เริ่มแรก ​บัญญัติ​เก่า​นั้น​คือ​คำที่​ท่าน​ทั้ง​หลาย​ได้​ยิน​มา​แล้ว​
\v 8 ข้าพเจ้า​เขียน​บัญญัติ​ใหม่​แก่​พวกท่าน ซึ่งเป็นความจริงในพระคริสต์และในท่านทั้งหลาย เพราะความมืดกำลังผ่านพ้นไป และแสงแห่งความจริง​ก็​ส่อง​อยู่​แล้ว
\s5
\p
\v 9 ผู้​ที่​กล่าว​ว่า​ตน​อยู่​ใน​ความ​สว่าง และ​ยัง​เกลียด​ชัง​พี่​น้อง​ของ​ตน ผู้​นั้น​ก็​ยัง​อยู่​ใน​ความ​มืด​
\v 10 ผู้​ที่​รัก​พี่​น้อง​ของ​ตน​ก็​อยู่​ใน​ความ​สว่าง และ​ใน​ความ​สว่าง​นั้น​ไม่​มี​อะไร​ที่​จะ​ทำ​ให้​เขาสะดุด​
\v 11 แต่​ผู้​ที่​เกลียด​ชัง​พี่​น้อง​ของ​ตน​ก็​อยู่​ใน​ความ​มืด และ​เดิน​ใน​ความ​มืด​ เขาไม่ทราบ​ว่า​ตน​กำลังจะ​ไป​ไหน เพราะ​​ความ​มืด​ทำ​ให้​ตา​ของ​เขา​บอด​​
\s5
\p
\v 12 ​ ข้าพเจ้า​เขียน​จด​หมายถึงพวก​ท่านผู้เป็นบุตรที่รัก เพราะ​ว่า​ความบาปของพวกท่านได้รับการอภัยเพราะพระนามของพระองค์
\v 13 ข้าพเจ้า​เขียน​จด​หมายถึง​ท่านทั้งหลายที่เป็นบิดา เพราะ​พวกท่าน​รู้จัก​พระ​องค์​ผู้​ทรง​ดำรง​อยู่​ตั้งแต่​ปฐม​กาล ข้าพเจ้า​เขียน​จด​หมายถึง​ท่านทั้งหลายที่เป็นคนหนุ่ม ​เพราะ​พวกท่าน​​ได้​ชนะ​มาร​ร้าย​นั้น ข้าพเจ้า​เขียน​จด​หมายถึง​ท่านทั้งหลายที่เป็นเด็ก ​เพราะพวกท่าน​รู้จักพระบิดา
\v 14 ข้าพเจ้า​เขียน​จด​หมายถึงท่าน​ทั้ง​หลาย​ที่​เป็น​บิดา เพราะ​พวกท่าน​รู้จัก​พระ​องค์​ผู้​ทรง​ดำรง​อยู่​ตั้งแต่​ปฐม​กาล ข้าพเจ้า​เขียน​จด​หมายถึง​ท่าน​ทั้ง​หลาย​ที่​เป็น​คน​หนุ่ม ​เพราะ​พวกท่าน​​มี​กำลัง​มาก และ​พระ​วจนะ​ของ​พระ​เจ้า​ดำรง​อยู่​ใน​ท่าน​ทั้ง​หลาย และ​พวกท่านได้​ชนะ​มาร​ร้าย​นั้น​แล้ว
\s5
\p
\v 15 อย่า​รัก​โลก​หรือ​สิ่งของ​ใน​โลก ถ้า​ผู้ใด​รัก​โลก ความ​รัก​ของ​พระ​บิดา​ไม่ได้​อยู่​ใน​ผู้​นั้น​
\v 16 เพราะ​​ทุกสิ่งที่อยู่ในโลก คือ​ตัณหา​ของ​เนื้อ​หนัง ​ตัณหา​ของ​ตา และ​ความ​หยิ่งผยองของชีวิต ไม่ได้​มา​จาก​พระ​บิดา แต่​​มา​จาก​โลก​
\v 17 ​โลก​และสิ่งยั่วยวนของโลก​กำลัง​ล่วง​ไป แต่​ผู้​ที่​ประพฤติ​ตาม​พระ​ทัย​ของ​พระ​เจ้า​จะ​ดำรง​อยู่​เป็น​นิตย์​
\s5
\p
\v 18 ลูก​ทั้ง​หลาย​เอ๋ย บัดนี้​เป็น​วาระ​สุดท้าย​แล้ว ​ตาม​ที่​พวกท่าน​ได้​ยิน​มา​ว่า ปฏิปักษ์​ของ​พระ​คริสต์กำลังมา บัดนี้​ปฏิปักษ์​ของ​พระ​คริสต์มากมายได้มาแล้ว เช่นนี้พวกเรา​จึง​รู้​ว่า​ นี่เป็น​วาระ​สุดท้าย​แล้ว​
\v 19 พวกเขาได้ออกไปจากพวกเรา แต่พวกเขาไม่ได้มาจากพวกเรา เพราะ​​ถ้า​เขาทั้งหลายมาจากพวกเรา พวกเขาก็​จะ​อยู่​กับ​พวกเรา​ต่อไป แต่​เมื่อเขาทั้งหลาย​ได้​ออกไป​แล้ว นั่นแสดงให้เห็นว่าพวกเขาไม่ได้มาจากพวกเรา
\s5
\p
\v 20 แต่​พวกท่าน​​มี​การ​​เจิม​ตั้งจาก​​องค์​​บริสุทธิ์​แล้ว และ​ท่านทั้งหลาย​ก็​รู้ความจริง
\v 21 ข้าพเจ้าไม่ได้​เขียน​จด​หมายถึงพวก​ท่าน​ไม่ใช่​เพราะ​พวกท่าน​ไม่​รู้​ความจริง แต่​เพราะ​ท่าน​ทั้ง​หลาย​รู้​แล้ว และ​รู้​ว่า​คำ​มุสา​ไม่ได้​มา​จาก​ความจริง​
\s5
\p
\v 22 ใครคือผู้มุสา ผู้ที่ปฏิเสธว่าพระเยซูเป็นพระคริสต์ไม่ใช่หรือ? ผู้นั้นเป็นปฏิปักษ์พระคริสต์ ด้วยเหตุที่เขาปฏิเสธพระ​บิดา​และ​พระ​บุตร
\v 23 ผู้ใด​ปฏิเสธ​พระ​บุตร ผู้​นั้น​ก็​ไม่​มี​พระ​บิดา ผู้ใด​ที่​รับ​พระ​บุตร ผู้​นั้น​ก็​มี​พระ​บิดา​
\s5
\p
\v 24 จง​ให้สิ่ง​ที่​พวกท่าน​ได้​ยิน​มา​ตั้งแต่​ต้น​นั้น​ดำรง​อยู่​กับ​ท่านทั้งหลาย​เถิด ถ้า​สิ่ง​ที่​พวกท่าน​ได้​ยิน​ตั้งแต่​ต้น​นั้น​ดำรง​อยู่​กับ​ท่านทั้งหลาย พวกท่าน​ก็​ดำรงอยู่​ใน​พระ​บุตร​และ​ใน​พระ​บิดา​ด้วย​
\v 25 และนี่​เป็น​พระ​สัญญา​ซึ่ง​พระ​องค์​ได้ให้แก่เราคือชีวิตนิรันดร์
\v 26 ข้าพเจ้า​ได้​เขียน​ข้อความ​เหล่านี้​ถึง​พวกท่าน กล่าวถึง​คน​เหล่า​นั้น​ที่​อาจนำท่านทั้งหลายหลงไป
\s5
\p
\v 27 สำหรับท่าน​ทั้ง​หลาย การ​เจิม​ที่พวกท่านได้รับ​จาก​พระ​องค์​​ดำรง​อยู่​ในท่านทั้งหลาย และ​ไม่​จำเป็นต้อง​มี​ใคร​สอน​พวกท่าน​ แต่การเจิมของพระองค์นั้นจะสอนทุกสิ่งแก่พวกท่านและ​เป็น​ความ​จริง และ​ไม่ใช่​ความ​เท็จ และจงดำรงอยู่ในพระองค์ตามที่พวกท่านได้รับการสอนนั้น
\v 28 และ​บัดนี้​ ลูก​ทั้ง​หลาย​เอ๋ย จง​ดำรงอยู่​ใน​พระ​องค์ เพื่อ​ว่า​เมื่อ​พระ​องค์​​ปรากฏ พวกเรา​​จะ​ได้​มี​ใจ​กล้า และ​ไม่​ละอายต่อพระพักตร์พระองค์ เมื่อ​พระ​องค์​เสด็จ​มา​
\v 29 ถ้า​พวกท่าน​​รู้​ว่า​พระ​องค์​ชอบ​ธรรม พวท่าน​ก็​รู้​ว่า​ทุก​คน​ที่​ประพฤติ​ตาม​ความ​เที่ยง​ธรรม​ได้​บังเกิด​มา​จาก​พระ​องค์​
\s5
\c 3
\p
\v 1 ​ดู​เถิด ความรักของ​พระ​บิดา​ที่ประทานให้แก่พวกเราเป็นเช่นใด ที่พวกเราจะได้ชื่อว่าเป็น​บุตร​ของ​พระ​เจ้า และ​พวกเรา​ก็​เป็น​เช่นนั้น ด้วยเหตุนี้ โลกไม่รู้จักพวกเราเพราะโลกไม่รู้จักพระองค์
\v 2 ท่าน​ที่​รัก​ทั้ง​หลาย บัดนี้พวก​เรา​​เป็น​บุตร​ของ​พระ​เจ้า และ​ยัง​ไม่​สำแดงว่าพวกเราจะเป็นอย่างไร เราทั้งหลายรู้ว่าเมื่อพระคริสต์ปรากฏ พวกเราจะเป็นเหมือนพระองค์เพราะ​ว่า​พวกเรา​จะ​เห็น​พระ​องค์​อย่าง​ที่​พระ​องค์​ทรง​เป็น
\v 3 ทุก​คน​ที่​มี​ความ​หวังใจเช่นนี้ เกี่ยวกับพระองค์ก็ให้​ชำระ​ตน​ให้​บริสุทธิ์​อย่างที่​พระ​องค์​ทรง​บริสุทธิ์
\s5
\p
\v 4 ทุกคน​ที่​ทำ​บาป​ก็​ประพฤติ​ผิดธรรม​บัญญัติ เนื่องจากบาป​เป็น​สิ่ง​ที่​ผิดธรรม​บัญญัติ​
\v 5 พวกท่าน​รู้​ว่า​พระคริสต์ได้​ทรง​ปรากฏ เพื่อนำความบาปออกไป และในพระองค์ไม่ทรง​มี​บาป​เลย​
\v 6 ผู้ใด​ที่​อยู่​ใน​พระ​องค์ ผู้​นั้น​ไม่​กระทำ​บาป ส่วน​ผู้ใด​ที่ยังคง​กระทำ​บาป ผู้​นั้น​ยัง​ไม่​เห็น​พระ​องค์หรือ​รู้จัก​พระ​องค์
\s5
\p
\v 7 ลูก​ทั้ง​หลาย​เอ๋ย อย่า​ให้​ใคร​นำพวกท่าน​ให้​หลง ผู้​ที่​ประพฤติ​ชอบ​ก็เป็นผู้​ชอบธรรม​เหมือน​อย่างที่​พระคริสต์ทรง​ชอบธรรม​
\v 8 ผู้​ที่​กระทำ​บาป​ก็​มา​จาก​มาร เพราะ​ว่า​มาร​ได้​กระทำ​บาป​ตั้งแต่​เริ่มแรก ​ด้วยเหตุนี้ พระ​บุตร​ของ​พระ​เจ้าจึง​มาปรากฏ​เพื่อพระองค์จะ​ทรง​ทำลาย​กิจการ​ของ​มาร​
\s5
\p
\v 9 ผู้ใดที่​บังเกิด​จาก​พระ​เจ้า ผู้​นั้น​ไม่​กระทำ​บาป เพราะเมล็ดพันธ์ุ​ของ​พระ​เจ้า​ดำรง​อยู่​ในผู้​นั้น​ เขา​ไม่อาจดำเนินในการกระทำบาปได้ เพราะ​เขา​เกิด​จาก​พระ​เจ้า​
\v 10 ด้วยเหตุนี้​บุตร​ของ​พระ​เจ้า และ​ลูก​ของ​มารจึงถูกเปิดเผย ผู้​ที่​มิได้​ประพฤติ​ชอบ และ​ไม่​รัก​พี่​น้อง​ของ​ตน ผู้​นั้นไม่ได้มา​จาก​พระ​เจ้า​
\s5
\p
\v 11 นี่​เป็น​ข้อความ​ที่​ท่านทั้งหลาย​​ได้​ยิน​​มา​ตั้งแต่​เริ่มแรก ว่า​ให้พวก​เรา​รัก​ซึ่ง​กัน​และ​กัน
\v 12 พวกเราอย่าเป็น​เหมือน​คาอิน​ที่มา​จาก​มาร​และ​ได้​ฆ่า​น้อง​ของ​ตนเอง เหตุ​ใด​เขา​จึง​ฆ่า​น้อง ​ก็​เพราะ​การ​กระทำ​ของ​เขา​ชั่ว​และ​การ​กระทำ​ของ​น้อง​นั้น​ชอบธรรม
\s5
\p
\v 13 พี่​น้อง​ทั้ง​หลาย​เอ๋ย อย่า​ประหลาด​ใจ​ที่​โลก​เกลียด​ชังพวก​ท่าน​
\v 14 เรา​ทั้ง​หลาย​รู้​ว่า พวกเรา​ได้​พ้น​จาก​ความ​ตาย​ไปสู่​ชีวิต​แล้ว​ ​ก็​เพราะพวก​เรา​รัก​พี่​น้อง ผู้ใด​ที่​ไม่​รัก ผู้​นั้น​ก็​ยัง​อยู่​ใน​ความ​ตาย​
\v 15 ผู้ใด​ที่​เกลียด​ชัง​พี่​น้อง​ของ​ตน​ผู้​นั้น​ก็​เป็น​ผู้​ฆ่า​คน และ​ท่าน​ก็​รู้​ว่าผู้​ฆ่า​คน​นั้น​ไม่​มี​ชีวิต​นิรันดร์​ดำรง​อยู่​ใน​เขา​เลย
\s5
\p
\v 16 ดังนี้​แหละพวก​เรา​จึง​รู้จัก​ความ​รัก เพราะพระคริสต์ทรง​ยอม​สละ​ชีวิตของ​พระ​องค์​เพื่อ​เรา​ทั้ง​หลาย ​พวกเราจึง​ควร​จะ​สละ​ชีวิต​ของพวก​เรา​เพื่อ​พี่​น้องเช่นกัน ​
\v 17 แต่​ผู้ใดที่​มี​ทรัพย์​สมบัติ​ใน​โลก​นี้ และ​เห็น​พี่​น้อง​ของ​ตน​ขัด​สน​แล้ว​ยัง​ไม่มีใจเมตตา ความ​รัก​ของ​พระ​เจ้า​จะ​ดำรง​อยู่​ใน​ผู้​นั้น​ได้อย่างไร?​
\v 18 ลูก​ที่รักของข้าพเจ้า อย่า​ให้พวกเรา​รัก​กัน​ด้วย​คำพูด​และ​ด้วย​ปาก​เท่านั้น แต่​จง​รัก​กัน​ด้วย​การ​กระทำ​และ​ด้วย​ความ​จริง​
\s5
\p
\v 19 ด้วยเหตุนี้ เราทั้งหลายจึงรู้ว่า พวกเรามาจากความจริงและพวกเรามั่นใจต่อพระพักตร์พระองค์
\v 20 เพราะถ้าใจของพวกเรากล่าวโทษตัวพวกเรา พระเจ้าทรงยิ่งใหญ่กว่าใจของพวกเรา และพระองค์ทรงรู้ทุกสิ่ง
\v 21 ท่านที่รักทั้งหลาย ถ้าใจของเราทั้งหลายไม่ได้กล่าวโทษพวกเรา พวกเราก็มีความมั่นใจต่อพระเจ้า
\v 22 ไม่ว่าเราทั้งหลายจะขอสิ่งใด พวกเราก็จะได้รับจากพระองค์ เพราะพวกเราประพฤติตามพระบัญญัติของพระองค์ และทำในสิ่งที่เป็นที่พอพระทัยพระองค์
\s5
\p
\v 23 ​นี่​เป็น​พระ​บัญญัติ​ของ​พระ​องค์ คือ​ให้​เราทั้งหลาย​เชื่อ​ใน​พระ​นาม​ของ​พระ​เยซู​คริสต์​พระ​บุตร​ของ​พระ​องค์ และ​​รัก​ซึ่ง​กัน​และ​กัน ตาม​พระบัญญัติที่​พระ​องค์​ได้ให้แก่พวกเรานั้น
\v 24 ผู้ที่​ประพฤติ​ตาม​พระ​บัญญัติ​ของ​พระเจ้า​ก็​อยู่​ใน​พระ​องค์ และ​พระ​เจ้า​ทรง​สถิต​อยู่​ในเขา ด้วยเหตุนี้พวก​เรา​จึง​รู้​ว่า​พระ​องค์​ทรง​สถิต​อยู่​ใน​เราทั้งหลาย ​​โดย​พระ​วิญญาณผู้ซึ่ง​พระ​องค์ทรง​​ประทาน​แก่พวก​เรา​
\s5
\c 4
\p
\v 1 ท่าน​ที่​รัก​ อย่า​เชื่อ​ทุกวิญญาณ แต่​จง​พิสูจน์​วิญญาณเหล่า​นั้นว่า​มา​จาก​พระ​เจ้า​หรือ​ไม่ เพราะ​ว่า​มี​ผู้​พยากรณ์​เท็จมากมายออกไปในโลก​
\v 2 ด้วยเหตุนี้​ ท่าน​จะ​รู้จัก​พระ​วิญญาณ​ของ​พระ​เจ้า คือทุก​วิญญาณ​ที่​ยอมรับ​ว่า​พระ​เยซู​คริสต์​ทรงเสด็จ​มา​เป็น​มนุษย์​นั้น ​มา​จาก​พระ​เจ้า​
\v 3 และทุก​วิญญาณ​ที่​ไม่​ยอมรับพระเยซูว่ามาจากพระเจ้า นี่เป็นวิญญาณของ​ปฏิปักษ์​พระ​คริสต์​ ซึ่งพวก​ท่าน​ได้​ยิน​ว่า​จะ​มา และ​บัดนี้​ก็​อยู่​ใน​โลก​แล้ว
\s5
\p
\v 4 ลูกที่รัก ท่านทั้งหลาย​มาจาก​พระ​เจ้า และ​ได้​ชนะ​เขา​เหล่า​นั้น เพราะ​ว่า​ผู้ที่อยู่​ใน​พวกท่าน​​เป็น​ใหญ่​กว่า​ผู้​นั้น​ที่​อยู่​ใน​โลก​
\v 5 พวกเขามาจาก​โลก เหตุ​ฉะนั้น​ สิ่งที่พวกเขาพูดจึงมาจากโลกและ​โลก​ก็​เชื่อ​ฟัง​พวกเขา​
\v 6 เรา​ทั้ง​หลายมาจากพระเจ้า ผู้ใดที่รู้จักพระเจ้าก็ฟังพวกเรา ​ผู้​ที่​ไม่ได้มาจากพระเจ้าก็จะไม่ฟังพวกเรา โดยเหตุนี้เรา​ทั้งหลายจึง​รู้จัก​วิญญาณ​แห่ง​ความ​จริง และ​วิญญาณ​แห่ง​ความ​เท็จ​
\s5
\p
\v 7 ท่าน​ที่​รัก​ทั้ง​หลาย ​ให้​เรา​รัก​ซึ่ง​กัน​และ​กัน เพราะ​ว่า​ความ​รัก​มา​จาก​พระ​เจ้า และ​ทุก​คน​ที่​รัก​ก็บังเกิดจาก​พระ​เจ้าและ​รู้จัก​พระ​เจ้า​
\v 8 ผู้​ที่​ไม่​รัก​ก็​ไม่​รู้จัก​พระ​เจ้า เพราะ​ว่า​พระ​เจ้า​ทรง​เป็น​ความ​รัก​
\s5
\p
\v 9 เพราะเหตุนี้ ​ความ​รัก​ของ​พระ​เจ้า​ก็ปรากฏท่ามกลางพวกเรา คือ​พระ​เจ้า​ทรงประทาน​พระ​บุตร​องค์​เดียว​ของ​พระ​องค์​เข้า​มา​ใน​โลก เพื่อ​เราทั้งหลาย​จะ​ได้ดำเนินชีวิต​โดย​พระองค์
\v 10 ความรักที่ว่านี้ไม่ใช่เราทั้งหลายรักพระเจ้า แต่เป็น​พระ​องค์ที่​ทรง​รัก​เราทั้งหลาย และ​ทรงประทาน​พระ​บุตร​ของ​พระ​องค์​มา​​เป็นเครื่องบูชา​ไถ่บาปของพวกเรา
\s5
\p
\v 11 ท่าน​ที่​รัก​ทั้ง​หลาย ถ้า​พระ​เจ้า​ทรง​รัก​พวกเรา​ พวกเรา​ก็​ควร​จะ​รัก​ซึ่ง​กัน​และ​กัน​ด้วย​
\v 12 ไม่​มี​ผู้ใด​เคย​เห็น​พระ​เจ้า ถ้า​เรา​ทั้ง​หลาย​รัก​ซึ่ง​กัน​และ​กัน ​พระ​เจ้า​ก็​ทรง​ดำรงอยู่​ใน​พวกเรา​ และ​ความ​รัก​ของ​พระ​องค์​ก็​สมบูรณ์​อยู่​ในพวก​เรา
\v 13 ด้วยเหตุนี้ เรา​ทั้ง​หลาย​จึง​รู้​ว่า พวกเรา​อยู่​ใน​พระ​องค์​และ​พระ​องค์​ทรง​ดำรง​อยู่​ในพวก​เรา เพราะ​พระ​องค์​ได้​ทรง​​ประทาน​พระ​วิญญาณ​ของ​พระ​องค์​เอง​แก่​เรา​ทั้งหลาย
\v 14 และเรา​ทั้ง​หลาย​ได้​เห็น​และ​เป็น​พยาน​ว่า​พระ​บิดา​ได้​ทรง​ส่งพระ​บุตร​มา​เป็น​ผู้ช่วย​ให้รอดของโลก
\s5
\p
\v 15 ผู้ใดที่​ยอมรับ​ว่า ​พระ​เยซู​ทรง​เป็น​พระ​บุตร​ของ​พระ​เจ้า ​พระ​เจ้า​ก็​จะ​ทรง​ดำรงอยู่​ใน​ผู้​นั้น และ​ผู้​นั้น​อยู่​ใน​พระ​เจ้า​
\v 16 ดังนั้น ​เรา​ทั้ง​หลาย​จึง​รู้และ​เชื่อ​ใน​ความ​รัก​ที่​พระ​เจ้า​ทรง​มี​ต่อพวก​เรา ​พระ​เจ้า​​เป็น​ความ​รัก และ​ผู้ใดที่อยู่ใน​ความ​รักนี้​ก็​อยู่​ใน​พระ​เจ้า และ​พระ​เจ้า​ก็​ทรง​ดำรงอยู่​ใน​ผู้​นั้น
\s5
\p
\v 17 ด้วยเหตุนี้ ความ​รักนี้จึงถูกทำให้สมบูรณ์ท่ามกลางเราทั้งหลาย เพื่อ​พวกเรา​​จะ​ได้​มี​ความ​มั่นใจ​ใน​วัน​พิพากษา เพราะ​ว่า​พระ​องค์​ทรง​เป็น​เช่น​ไร​ เรา​ทั้ง​หลาย​ใน​โลก​นี้​ก็​เป็น​เช่นนั้น​
\v 18 ​ใน​ความ​รัก​นั้น​ไม่​มี​ความ​กลัว แต่​ความ​รัก​ที่​สมบูรณ์​​ก็​ขจัด​ความ​กลัวออกไป​เสีย เพราะ​ความ​กลัว​เข้า​กับ​การ​ลงโทษ​ และผู้​ที่​มี​ความ​กลัว​ก็​ยัง​ไม่​มี​ความ​รัก​ที่​สมบูรณ์
\s5
\p
\v 19 เราทั้งหลาย​รัก​ก็​เพราะ​พระ​องค์​ทรง​รัก​เราทั้งหลาย​ก่อน​
\v 20 ถ้า​ผู้ใด​ว่า "ข้าพเจ้า​รัก​พระ​เจ้า" แต่​เกลียด​ชัง​พี่​น้อง​ของ​ตน ผู้​นั้น​ก็​เป็น​คน​พูด​มุสา เพราะ​ว่า​ผู้​ที่​ไม่​รัก​พี่​น้อง​ของ​ตน​ที่​มองเห็นได้ก็ไม่อาจรักพระเจ้า​ที่เขามองไม่เห็นได้
\v 21 และนี่เป็นพระ​บัญญัติที่พวก​เราได้รับ​จาก​พระ​องค์ คือ​ผู้ใดที่รักพระเจ้าก็ให้รักพี่น้องของตนด้วย
\s5
\c 5
\p
\v 1 ผู้ใดที่​เชื่อ​ว่า​พระ​เยซู​ทรง​เป็น​พระ​คริสต์​ ผู้​นั้น​ก็​เกิด​จาก​พระ​เจ้า และ​ผู้ใด​ที่รักพระบิดาย่อมรักบุตรที่เกิดจากพระองค์ด้วย
\v 2 ด้วยเหตุนี้​ เรา​ทั้งหลายจึง​รู้​ว่า​ พวกเรา​รัก​บุตรทั้งหลายของพระเจ้า เมื่อพวกเรารักพระเจ้าและ​ประพฤติ​ตาม​พระ​บัญญัติ​ของ​พระ​องค์​
\v 3 เพราะ​นี่​เป็น​ความ​รัก​ต่อ​พระ​เจ้า คือ​การที่​พวกเรา​​ประพฤติ​ตาม​พระ​บัญญัติ​ของ​พระ​องค์ และ​พระ​บัญญัติ​ของ​พระ​องค์​​ไม่​เป็น​ภาระ​
\s5
\p
\v 4 เพราะ​ทุก​คน​ที่​เกิด​จาก​พระ​เจ้า​ก็​มี​ชัยชนะเหนือ​โลก และความเชื่อของพวกเราคือชัยชนะที่ชนะโลก
\v 5 ใครเล่าที่ชนะโลก คือ​ผู้​ที่​เชื่อ​ว่า​พระ​เยซู​ทรง​เป็น​พระ​บุตร​ของ​พระ​เจ้า​
\s5
\p
\v 6 นี่​​คือ​ผู้​ที่​ได้มา​โดย​น้ำ​และ​พระ​โลหิต คือ​พระ​เยซู​คริสต์​ พระองค์ไม่ได้มา​ด้วย​น้ำเพียงอย่างเดียว แต่ด้วย​น้ำ​และ​พระ​โลหิต
\v 7 มีพยานอยู่สามประการ
\v 8 คือพระวิญญาณ น้ำ และพระโลหิต และ​พยาน​ทั้ง​สามสอดคล้องกัน
\s5
\p
\v 9 ถ้า​พวกเรา​รับคำ​พยานของ​มนุษย์ พยาน​ของ​พระ​เจ้า​ก็​ยิ่งใหญ่​กว่า เพราะ​ว่า​พยานหลักฐาน​ของ​พระ​เจ้า คือ​พระ​องค์​​ทรง​เป็น​พยาน​​ถึง​พระ​บุตร​ของ​พระ​องค์​
\v 10 ผู้​ใดที่​เชื่อ​ใน​พระ​บุตร​ของ​พระ​เจ้า​ก็​มี​พยาน​อยู่​ใน​ตัวของเขา ผู้ใด​ที่​ไม่​เชื่อ​พระ​เจ้า​ก็​ทำ​ให้​พระ​องค์​เป็น​ผู้​​ตรัสมุสา เพราะ​เขาไม่เชื่อ​คำ​พยานที่​พระ​เจ้า​ทรง​​เป็น​พยานในเรื่อง​พระ​บุตร​ของ​พระ​องค์
\s5
\p
\v 11 และ​พยานหลักฐาน​นั้น​ก็​คือ​ว่า ​พระ​เจ้า​ได้​ทรง​​ประทาน​ชีวิต​นิรันดร์​ให้แก่เราทั้งหลาย และ​ชีวิต​นี้​มี​อยู่​ใน​พระ​บุตร​ของ​พระ​องค์
\v 12 ผู้ที่มีพระบุตรก็มีชีวิต ส่วนผู้​ที่​ไม่มี​พระ​บุตร​ของพระเจ้าก็ไม่มีชีวิต
\s5
\p
\v 13 ข้าพเจ้าเขียนข้อความ​เหล่า​นี้ถึงพวกท่านที่​เชื่อ​ใน​พระ​นาม​ของ​พระ​บุตร​ของ​พระ​เจ้า เพื่อ​ท่าน​ทั้งหลายจะ​ได้​รู้​ว่า​พวกท่าน​มี​ชีวิต​นิรันดร์​
\v 14 และ​นี่​คือ​ความ​มั่นใจ​ที่​เรา​ทั้งหลายมี​ต่อ​พระ​องค์ คือ​ถ้าพวกเรา​ทูล​ขอ​สิ่ง​ใด​ที่​เป็น​พระ​ประสงค์​ของ​พระ​องค์ ​พระ​องค์​ก็​ทรงโปรด​ฟังพวก​เรา​
\v 15 ​ถ้า​เราทั้งหลาย​รู้​ว่า​พระ​องค์​​ทรงโปรดฟังพวก​เรา ไม่ว่าพวกเราทูลขอสิ่งใด เรา​ทั้งหลายก็​รู้​ว่า​พวกเรา​ได้รับ​สิ่ง​ที่ทูล​ขอ​นั้น​จาก​พระ​องค์​
\s5
\p
\v 16 ถ้า​ผู้ใด​เห็น​พี่​น้อง​ของ​ตน​กระทำ​บาปที่​ไม่​นำไปสู่​ความ​ตาย ให้ผู้​นั้นอธิษฐาน และพระเจ้าจะทรงประทานชีวิตแก่เขา ข้าพเจ้าหมายถึงบาปที่ไม่นำไปสู่ความตาย ส่วนบาปที่นำไปสู่ความตายก็มี ข้าพเจ้าไม่ได้ว่าให้อธิษฐานในเรื่องบาปนั้น
\v 17 การอธรรมทุกอย่างเป็นบาป แต่บาป​ที่​ไม่ได้​นำไปสู่​ความ​ตาย​ก็​มี​อยู่
\s5
\p
\v 18 เราทั้งหลาย​รู้ว่า ผู้​ที่​บังเกิด​จาก​พระ​เจ้า​ไม่​ทำ​บาป แต่​ผู้ที่บังเกิดจากพระเจ้า พระองค์จะ​​คุ้มครอง​รักษา​เขา และมารร้าย​ไม่อาจทำอันตรายเขาได้
\v 19 เราทั้งหลายรู้ว่า ​พวกเรา​เกิด​จาก​พระ​เจ้า และ​พวกเรารู้ว่า คนทั้งหลาย​อยู่​ใต้​​มาร​ร้าย
\s5
\p
\v 20 แต่​พวกเรา​รู้​ว่า ​พระ​บุตร​ของ​พระ​เจ้า​เสด็จ​มา​แล้ว และ​​ประทานความเข้าใจให้แก่เราทั้งหลาย เพื่อที่พวกเราจะได้​รู้จักองค์ผู้เที่ยงแท้ และเราทั้งหลาย​อยู่​ในองค์ผู้เที่ยงแท้ คือใน​พระ​เยซู​คริสต์​พระ​บุตร​ของ​พระ​องค์ พระองค์ทรงเป็นพระเจ้าผู้เที่ยงแท้และเป็น​ชีวิต​นิรันดร์​
\v 21 ลูก​ทั้ง​หลาย​เอ๋ย จง​ระวัง​รักษา​ตัวจาก​รูป​เคารพ​ทั้งหลาย
